open-index/open-wikipedia-markdown huggingface dataset:
ঔৰংগাবাদ জিলা, বিহাৰ

**ঔৰংগাবাদ** ভাৰতৰ বিহাৰ ৰাজ্যৰ এখন জিলা। ঔৰংগাবাদ নগৰ এই জিলাখনৰ সদৰ ঠাই।

## ভূগোল
ঔৰংগাবাদ জিলাৰ মাটিকালি ৩,৩৮৯ বৰ্গ কিলোমিটাৰ (১,৩০৯ বৰ্গ মাইল)। এই জিলাখন মাগধ সংমণ্ডলৰ অন্তৰ্গত।

## জনগাঁথনি
২০১১ চনৰ লোকপিয়ল অনুসৰি ঔৰংগাবাদ জিলাৰ জনসংখ্যা ২,৫৪০,০৭৩জন। জনঘনত্ব হৈছে প্ৰতি বৰ্গ কিলোমিটাৰত ৭৬০জন (২০০০ প্ৰতি বৰ্গ মাইল)। লিংগ অনুপাত হৈছে প্ৰতি ১০০০জন পুৰুষৰ বিপৰীতে ৯১৬ গৰাকী মহিলা আৰু সাক্ষৰতাৰ হাৰ হৈছে ৭২.৭৭%।

২০১১ চনৰ লোকপিয়ল অনুসৰি ঔৰংগাবাদ জিলাৰ জনসংখ্যাৰ ৯৪.৭৮% হিন্দী আৰু ৫.১৭% উৰ্দুভাষী লোক।

## তথ্য সংগ্ৰহ

## বাহ্যিক লিংক
* Aurangabad information portal

শ্ৰেণী:বিহাৰৰ জিলা
অৰৱল জিলা

**অৰৱল জিলা** ভাৰতৰ বিহাৰ ৰাজ্যৰ এখন সৰু জিলা আৰু অৰৱল নগৰ এই জিলাৰ সদৰ ঠাই। ই পূৰ্বতে জেহানাবাদ জিলাৰ অংশ আছিল। ই বিহাৰৰ ৰাজধানী চহৰ পাটনাৰ পৰা ৬৫ কিঃমিঃ দূৰৈত অৱস্থিত।

## ভূগোল
অৰৱল জিলাৰ মাটিকালি ৬৩৮ বৰ্গ কিলোমিটাৰ (২৪৬ বৰ্গ মাইল)। ইয়াৰ ভৌগোলিক স্থানাংক হৈছে ।

## জনসংখ্যা
অৰৱল জিলাৰ জনসংখ্যা।

## ভাষা
২০১১ চনৰ লোকপিয়ল অনুসৰি জনসংখ্যাৰ 86.53% মাগধী, 8.11% হিন্দী আৰু 4.96% উৰ্দুভাষী লোক। ইয়াৰ অধিকাংশ লোকে মাগধী ভাষা কয়।

## অৰ্থনীতি
অৰৱল জিলাৰ অৰ্থনীতি কৃষি-ভিত্তিক। ধান, ঘেঁহু আৰু দাইল ইয়াৰ প্ৰধান শস্য।

## সংমণ্ডল আৰু মহকুমা
অৰৱল জিলা মাগধ সংমণ্ডলৰ অন্তৰ্গত। ২০০১ চনৰ ২০ আগষ্ট মাহত এই জিলা গঠন কৰা হয় আৰু ই পূৰ্বতে জেহানাবাদ জিলাৰ অংশ আছিল।

এই জিলাখনত কেৱল এটাই মহকুমা আছে আৰু সেইটো হ'ল অৰৱল। এই মহকুমাটোক ছটা ব্লকত পুনৰ্বিভাজন কৰা হৈছে: অৰৱল, কাৰপি, কালেৰ, কুৰথা, সূৰ্যপুৰ আৰু বংশী।

## যাতায়ত
আটাইতকৈ নিকটৱৰ্তী বিমান বন্দৰ পাটনাত আৰু ৰে'ল ষ্টেশ্যন জেহানাবাদ (**JHD**) আৰু অনুগড় নাৰায়ণ ৰোড (**AUBR**)ত অৱস্থিত। এই জিলাখন জেহানাবাদ, পাটনা আৰু ঔৰংগাবাদৰ সৈতে পথেৰে সংযুক্ত হৈ আছে।

## জনগাঁথনি

২০১১ চনৰ লোকপিয়ল অনুসৰি অৰৱল জিলাৰ জনসংখ্যা ৭০০,৮৪৩জন। জনঘনত্ব হৈছে প্ৰতি বৰ্গ কিলোমিটাৰত ১,০৯৯জন (২,৮৫০ প্ৰতি বৰ্গ মাইল)। লিংগ অনুপাত হৈছে প্ৰতি ১০০০জন পুৰুষৰ বিপৰীতে ৯২৭ গৰাকী মহিলা আৰু সাক্ষৰতাৰ হাৰ হৈছে ৬৯.৫৪%।

## লগতে চাওক

* Arwal Information Portal

## তথ্য সংগ্ৰহ

## বাহ্যিক লিংক

* Official site

শ্ৰেণী:বিহাৰৰ জিলা
জৰ্জ ফ্লইড হত্যাকাণ্ড

thumb
২০২০ চনৰ ২৫ মে' তাৰিখে আমেৰিকা যুক্তৰাষ্ট্ৰৰ মিনিছ'টা ৰাজ্যৰ মিনিয়াপলিচ চহৰত জৰ্জ ফ্লইড নামৰ এগৰাকী ৪৬ বছৰীয়া কৃষ্ণাঙ্গ ব্যক্তিক জালি নোট ব্যৱহাৰৰ অভিযোগত পুলিচে গ্ৰপ্তাৰ কৰা সময়ত হত্যা কৰে। ডেৰেক চৌভিন, এজন শ্বেতাঙ্গ পুলিচ বিষয়াই প্ৰায় ন মিনিট ধৰি ফ্লইডৰ ডিঙিত আঁঠুৰে গচকি ধৰিছিল, সেইসময়ত ফ্লইডক হাতকেৰেয়া পিন্ধাই ৰখা হৈছিল আৰু তেওঁৰ মুখখন মাটিত থেকেচি দিয়া হৈছিল। ফ্লইডে তেওঁক এৰি দিবলৈ কাকুটি কৰিছিল আৰু জীৱনৰ ভিক্ষা মাগি বাৰে বাৰে কৈছিল "মই উশাহ ল'ব পৰা নাই" ()। পুলিচ অফিচাৰ জে. আলেকজেণ্ডাৰ কুয়েং আৰু থমাচ লেনে ফ্লইডক আৰু অধিক জোৰেৰে ধৰি ৰাখিছিল, লগতে পুলিচ অফিচাৰ টু থাৱে আন লোকক হস্তক্ষেপ কৰাৰ পৰা বিৰত ৰাখিছিল। অন্তিম তিনি মিনিট সময়ত ফ্লইড স্থিৰ হৈ পৰছিল আৰু তেওঁৰ কোনো হৃদস্পন্দন নাছিল। চৌভিনে তেওঁৰ আঁঠু ফ্লইডৰ ডিঙিৰ পৰা অঁতৰাবলৈ কাষতে থকা আন লোকে কৰা আবেদন অগ্ৰাহ্য কৰিছিল আৰু অৱশেষত চিকিৎসকে কোৱাৰ পাছতহে তেওঁৰ আঁঠু অঁতৰাইছিল। 

পিছদিনা, ঘটনাটোৰ সাক্ষী লোকসকলে ৰেকৰ্ড কৰা ভিডিঅ'সমূহ আৰু সুৰক্ষা কেমেৰাৰৰ ভিডিঅ'সমূহ ৰাজহুৱা হৈ পৰাৰ পাছত, সকলো চাৰিজন পুলিচ বিষয়াকে চাকৰিৰ পৰা বৰ্খাস্ত কৰা হয়। দুটি শব পৰীক্ষাই ফ্লইডৰ মৃত্যুক এক হত্যাকাণ্ড বুলি প্ৰমাণিত কৰিছে। চৌভিনৰ বিৰুদ্ধে প্ৰথমে তৃতীয়-ডিগ্ৰী হত্যা () আৰু দ্বিতীয়-ডিগ্ৰী নৰহত্যাৰ () অভিযোগ আনা হৈছিল, পাছত তাত দ্বিতীয়-ডিগ্ৰী হত্যাৰ () অভিযোগ যোগ কৰা হয়; অন্য তিনিজনৰ বিৰুদ্ধে দ্বিতীয়-ডিগ্ৰী হত্যাত সহায় কৰা আৰু পোষকতা কৰাৰ অভিযোগ অনা হৈছে।

ফ্লইডৰ মৃত্যুৰ ঘটনাই আমেৰিকা যুক্তৰাষ্ট্ৰৰ ২,০০০তকৈ অধিক চহৰৰ লগতে সমগ্ৰ বিশ্বজুৰি বিভিন্ন অঞ্চলত পুলিচৰ বৰ্বৰতা, পুলিচৰ বৰ্ণবৈষম্য আৰু পুলিচৰ দায়বদ্ধতাৰ অভাৱৰ বিৰুদ্ধে প্ৰতিবাদ আৰু বিক্ষোভৰ সূত্ৰপাত হয়।

## টোকা


## তথ্য সংগ্ৰহ

শ্ৰেণী:অপৰাধ
শ্ৰেণী:আমেৰিকা যুক্তৰাষ্ট্ৰ
শ্ৰেণী:আধুনিক ইতিহাস
কেলুচৰণ মহাপাত্ৰ

**কেলুচৰণ মহাপাত্ৰ** (; ৮ জানুৱাৰী ১৯২৬&nbsp; – ৭ এপ্ৰিল ২০০৪) আছিল এগৰাকী প্ৰথিতযশা ভাৰতীয় ধ্ৰুপদী নৃত্যশিল্পী, গুৰু আৰু ওড়িছী নৃত্যৰ প্ৰসাৰক। এই ধ্ৰুপদী নৃত্যশৈলীটোক বিংশ শতিকাত জনপ্ৰিয় আৰু পুনৰোজ্জীৱিত কৰাৰ বাবে তেখেত স্মৰণীয়।
তেখেত হৈছে উৰিষ্যাৰ পৰা পদ্মবিভূষণ সন্মান লাভ কৰা কৰা প্ৰথমগৰাকী ব্যক্তি।

এগৰাকী প্ৰখ্যাত সংস্কৃত কবিয়ে তেওঁৰ বিষয়ে লিখিছে এইদৰে **গুৰু** : *সাংগো-পাংগা-শুভাংগী-লাস্য-মধুৰম সমতীৰ্ণা-নৃত্যৰাণৱম*, যাৰ অৰ্থ হৈছে- "তেখেতৰ নৃত্যৰত শৰীৰৰ প্ৰতিটো ভাঁজেই চমৎকাৰী ভংগিমা আৰু অংগবিন্যাসৰ জৰিয়তে এক পৰম মাধুৰ্যলৈ ৰূপান্তৰিত হয়। আচলতে গুৰু কেলুচৰণ মহাপাত্ৰই শৈলীৰ সমুদ্ৰ অতিক্ৰম কৰি গৈছিল। "

## জীৱনী
যুৱকালত কেলুচৰণ মহাপাত্ৰই, *গোটিপুৱা* প্ৰদৰ্শন কৰিছিল-যিটো আছিল উৰিষ্যাৰে এক পৰম্পৰাগত নৃত্য। এইবিষ নৃত্যত যুৱকসকলে মহিলাৰ দৰে সাজ-সজ্জা কৰি প্ৰভু জগন্নাথৰ গুণানুকীৰ্ত্তন কৰে। পৰৱৰ্তী পৰ্যায়ত তেখেতে এইবিধ নৃত্যৰ বিষয়ে গভীৰ গৱেষণা কৰিছিল। তাৰ লগতে গৱেষণা কৰিছিল মাহাৰী নৃত্যৰো। এই কাৰ্যৰ ফলত তেখেতে ওড়িছী নৃত্যক পুনৰ্গঠন কৰিবলৈ সমৰ্থৱান হৈছিল। গুৰু কেলুচৰণ মহাপাত্ৰই মৃদংগম, পাখোৱাজ আৰু তবলাত নৈপুণ্য অৰ্জন কৰিছিল-যাৰ স্পষ্ট প্ৰতিফলন দেখিবলৈ পোৱা যায় তেখেতৰ নৃত্যত। পৰম্পৰাগত পটচিত্ৰ অংকনতো তেখেতে পাৰদৰ্শিতা অৰ্জন কৰিছিল।

নৃত্যশিল্পী আৰু তেখেতৰ পত্নী লক্ষ্মীপ্ৰিয়া, পুত্ৰ ৰতীকান্তৰ সৈতে কেলুচৰণ মহাপাত্ৰই ১৯৯৩ চনত ভুৱনেশ্বৰত *শ্ৰজন* নামৰ নৃত্য-বিদ্যালয়খন গঢ়ি তুলিছিল। বৰ্তমান ৰতীকান্ত মহাপাত্ৰৰ নেতৃত্বত চলি থকা এই শিক্ষানুষ্ঠানখনে ওড়িছী নৃত্যৰ শিক্ষা, প্ৰসাৰ আৰু ৰক্ষণাবেক্ষণৰ কাম কৰি আছে।

## বঁটা

* সংগীত নাটক একাডেমী বঁটা, ১৯৬৬ চনত।
* পদ্মশ্ৰী, ১৯৭৪ চনত।
* পদ্মভূষণ, ১৯৮৮ চনত।
* সংগীত নাটক একাডেমী ফেলোশ্বিপ, ১৯৯১ চনত।
* শ্ৰীমন্ত শংকৰদেৱ বঁটা, ১৯৯৭ চনত।
* পদ্মবিভূষণ, ২০০০ চনত।
* কালিদাস সন্মান, মধ্যপ্ৰদেশ চৰকাৰৰ তৰফৰ পৰা।

## উদ্ধৃতি
* "Odissi is not a mere dance form to entertain people but to inspire and elevate. I don't actually dance but pray in compassion and the spectators say that this `form' is dancing."
* "The real dance must convey the feeling of undivided existence, that a spectator can feel that he is not different from the thing observed".

## বাহ্যিক সংযোগ
*সৃজনৰ ৱেবছাইট 
; ভিডিঅ' লিংক
* 
* 
* 
* https://web.archive.org/web/20120910021257/http://www.srjan.com/guruji.aspx
* 

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মবিভূষণ বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:ওড়িয়া ব্যক্তি
গায়ত্ৰী যোশী

**গায়ত্ৰী যোশী** (, জন্ম ২০ মাৰ্চ ১৯৭৭) হৈছে এগৰাকী ভাৰতীয় হিন্দী চলচ্চিত্ৰৰ অভিনেত্ৰী। তেওঁ অভিনয় কৰা প্ৰথমখন চলচ্চিত্ৰ ২০০৪ চনত মুক্তিপ্ৰাপ্ত 'স্বদেশ'।

## জন্ম পৰিচয়
মাৰাঠী ভাষী পৰিয়ালত গায়ত্ৰী যোশীৰ জন্ম হয় ১৯৭৭ চনৰ ২০ মাৰ্চত মহাৰাষ্ট্ৰৰ নাগপুৰত। তেওঁ নাগপুৰৰ মাউণ্ট কাৰমেল হাইস্কুলত পঢ়িবলৈ লয় যদিও পৰিয়াল
সহ বোম্বাইলৈ যোৱাৰ পিছত ডাডাৰ জে.বি. ভাচ্চা হাইস্কুলত পঢ়িবলৈ লয়। স্কুলীয়া জীৱন সাং কৰাৰ পিছত চাইডেনহাম কলেজৰ পৰা বাণিজ্য শাখাত স্নাতক কৰে।

২০০৫ চনত তেওঁ বিকাশ অবিৰইৰ সৈতে বিবাহপাশত আবদ্ধ হয়।

## কেৰিয়াৰ
১৯৯৯ চনত ফেমিনা মিচ ইণ্ডিয়া বিউটি প্ৰতিযোগিতাৰ যোশী আছিল চূড়ান্ত পাঁচজন প্ৰাৰ্থীৰ ভিতৰৰ এজন, আৰু তেওঁ দৰ্শনসকলৰ পৰা ভোট লাভ কৰি চনী ইণ্টাৰটেণ্টমেণ্ট চেনেলৰ অভিষেক লাভ কৰিছিল। জাপানৰ ২০০০ চনত মিচ ইণ্টাৰনেচনেল ইভেণ্টত ভাৰতৰ হৈ প্ৰতিনিধিত্ব কৰাৰ বাবে তেওঁক নিৰ্বাচিত কৰা হৈছিল। তেওঁ কেইটামান বিজ্ঞাপনৰ মডেল হিচাপে কাম কৰিছিল। তেওঁক জগজিৎ সিংৰ গজল 'কাগজ কী কস্তী' আৰু 'হঁস ৰাজ হঁস ঝানজৰিঅ' আদি ভিডিঅ’টো দেখা গৈছিল।

কলেজত পঢ়ি থকা সময়ত তেওঁ বোম্বাই ডাইং, ফিলিপছ্‌, পণ্ডচ্‌, এড্ৰেচ্‌, চান্দচিল্ক আৰু এল.জি; লগতে শাহৰুখ খানৰ সৈতে হণ্ডাৰ বিজ্ঞাপনো কৰিছিল। তেওঁ ২০০১ৰ কেটলগ আৰু কেলেণ্ডাৰত মডেল কৰে। ২০০৪ চনৰ ডিচেম্বৰত আশুতোষ গোৱাৰিকাৰ চলচ্চিত্ৰ 'স্বদেশ'ৰ যোগেদি তেওঁ বলিউদত আত্মপ্ৰকাশ কৰে, চলচ্চিত্ৰখনত যোশীৰ বিপৰীতে অভিনয় কৰিছে অভিনেতা শাহৰুখ খানে। 'স্বদেশ' ভাৰতীয় চলচ্চিত্ৰ সমালোচকসকলোৰ পৰা খুব প্ৰশংসা লাভ কৰে।

## চলচ্চিত্ৰপুঞ্জী

## বঁটা আৰু সন্মান
* বলিউড মুভী এৱাৰ্ড, শ্ৰেষ্ঠ অভিষেক অভিনেত্ৰী - স্বদেশ (২০০৫)
* ষ্টাৰ স্ক্ৰীণ এৱাৰ্ড, মষ্ট প্ৰমিচিং নিউকামাৰ - স্বদেশ (২০০৫)
* জি চিনে এৱাৰ্ড, শ্ৰেষ্ঠ অভিষেক অভিনেত্ৰী - স্বদেশ (২০০৫)
* গ্লবেল ইণ্ডিয়ান ফিল্ম এৱাৰ্ডচ্‌, শ্ৰেষ্ঠ নবাগত অভিনেত্ৰী - স্বদেশ (২০০৫)

## তথ্য সূত্ৰ

## বাহ্যিক সংযোগ
* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
অসমীয়া ভাষা (গ্ৰন্থ)

**অসমীয়া ভাষা** () হৈছে লেখক, অধ্যাপক ড॰ ভীমকান্ত বৰুৱাৰ অসমীয়া ভাষা সম্পৰ্কে লিখা গ্ৰন্থ। গ্ৰন্থখন প্ৰথমে ১৯৯৭ চনত বনলতা প্ৰকাশনে প্ৰকাশ কৰে। ২০০৬ চনত লেখকে দ্বিতীয় সংস্কৰণত চাৰিটা নতুন লেখা সংযোগ কৰে।

## তথ্য সংগ্ৰহ

শ্ৰেণী:অসমীয়া গ্ৰন্থ
অশান্ত ইলেকট্ৰন

**অশান্ত ইলেকট্ৰন** হৈছে সৌৰভ কুমাৰ চলিহাৰ এখন জনপ্ৰিয় গল্পপুথি। ১৯৬২ চনত প্ৰথম প্ৰকাশ পোৱা গল্প সংকলখন চলিহাই তেখেতৰ ভাগিন, গণিতজ্ঞ জ্যোতিপ্ৰসাদ মেধিলৈ উৎসৰ্গা কৰিছে।
## গল্পসমূহ
**অশান্ত ইলেকট্ৰন** গল্পসংকলখনত মুঠ ছয়টা গল্প আছে ।
* অশান্ত ইলেকট্ৰন
* জ্যামিতি
* বাৰ্‌কাৰ'ল
* বাসন্তিকা
* কেন্দ্ৰাভিমুখ
* ধ্ৰুবক
## তথ্যসূত্ৰ
শ্ৰেণী:অসমীয়া গ্ৰন্থ
কলমকাৰী

[thumb|[নতুন দিল্লীৰ এক সংগ্ৰহালয়ত কলমকাৰী চিত্ৰকলাৰ উদাহৰণ]]
**কলমকাৰী** () হ'ল হাতেৰে অঁকা বা ব্লক-প্ৰিণ্টেড কটন টেক্সটাইল, যি ইচফাহান আৰু ভাৰতৰ অন্ধ্ৰপ্ৰদেশ আৰু তেলঙ্গানাত উৎপাদিত হয়। কেৱল প্ৰাকৃতিক ভাবে উৎপাদিত ৰং আৰু ৰঞ্জকহে কলমকাৰীত প্ৰয়োগ হয়। এইবোৰ তেইশটা প্ৰক্ৰিয়াৰ মাজেৰে তৈয়াৰ হয়।

ভাৰতত কলমকাৰী চিত্ৰশিল্পৰ দুটা শৈলী আছে- শ্ৰীকলাহস্তী শৈলী আৰু মচলিপট্টম শৈলী। শ্ৰীকলাহস্তী শৈলীত বিষয়বস্তুৰ মুক্তহস্ত চিত্ৰণ আৰু ৰঙেৰে ভৰাবলৈ কলম বা পেন ব্যৱহাৰ কৰা হয়। ইয়াত গোটেই কামখিনি হাতেৰে কৰা হয়। এই কলা-কৌশল ঘাইকৈ মন্দিৰসমূহ আৰু ইয়াৰ সংৰক্ষণৰ চাৰিওদিশে বিয়পি থকাৰ বাবে ইয়াৰ এক ধৰ্মীয় পৰিচিতি আছে। সাঁচিপতীয়া ধৰ্ম-পুথি, মন্দিৰৰ ধ্বজা, ৰথৰ বেনাৰ আৰু মহাভাৰত, ৰামায়ণ, পুৰাণ আদিৰ দৰে হিন্দু মহাকাব্যৰপৰা লোৱা দেৱ-দেৱী আৰু অন্যান্য চিত্ৰত ইয়াৰ নিদৰ্শন পোৱা যায়। কমলা দেৱী চট্টোপাধ্যায়ৰ বাবে এই শিল্পকলাই আজিৰ পৰিচিতি লাভ কৰে, যি সৰ্ব ভাৰতীয় হস্তকলা বৰ্ডৰ অধ্যক্ষৰূপে প্ৰথমে এই শিল্পক জনপ্ৰিয় কৰে।

## নামৰ ইতিহাস
আদিতে কলমকাৰীক পট্টচিত্ৰ বুলি জনা গৈছিল। উৰিষ্যা আৰু ভাৰতৰ অন্যান্য ঠাইৰ লগতে নেপালত এই শৈলীৰ অনুশীলন কৰা হৈছিল। 'পট্টচিত্ৰ' (সংস্কৃত:पट्टचित्र) নামটোত পট্ট মানে হৈছে কাপোৰ আৰু চিত্ৰ মানে ছবি। অৰ্থাৎ কাপোৰত অংকিত ছবি।
মধ্যকালীন ইছলামিক শাসনকালত, কলমকাৰী শব্দটো পাৰ্ছিয়ান শব্দ قلمکار পৰা উদ্ভৱ হৈছে বুলি কোৱা হৈছে- য'ত কলম মানে পেন আৰু কাৰী মানে ক্ৰাফ্‌টমেনশ্বিপ অৰ্থাৎ হস্তকলা। গোলকুণ্ডা চুলটানিৰ পৃষ্ঠপোষকতাত এই হস্তকলা জনপ্ৰিয় হৈছিল।

## ৰং দিয়া পদ্ধতি
এই কলা অংকনৰ পাছত এষ্ট্ৰিনজেণ্ট আৰু ম'হৰ গাখীৰত ডুবাই ৰাখি ৰ'দত শুকুৱা হয়। পিছত অংকনৰ ৰঙা, ক'লা, মটীয়া আৰু বেঙুণীয়া অংশক এক মোৰ্ডেণ্টেৰে ৰেখাংকন কৰা হয় আৰু এলিজৰিনেৰে কাপোৰখন ধোৱা হয়। ইয়াৰ পিছৰ স্তৰটি হ'ল ম'মেৰে নীলা ডাই কৰা অংশৰ বাহিৰে বাকী কাপোৰখন ঢাকি ৰাখি ইণ্ডিগ' ডাইত ইয়াক ডুবাই দিয়া। ম'মখিনি তেতিয়া আঁতৰাই বাকী অংশ ইণ্ডোনেছিয়ান বাতিক পেইণ্টৰ দৰে হাতেৰে ৰং বোলোৱা হয়।

ডিজাইনসমূহ অংকন কৰিবলৈ শিল্পীসকলে বাঁহৰ নহ'লে খেজুৰৰ এডাল শলা ব্যৱহাৰ কৰে, ইয়াৰ এটা মূৰ জোঙা কৰি মিহি চুলিৰে সেই অংশ ব্ৰাছৰ দৰে বনোৱা হয়। এই ব্ৰাছ বা কলমটো গোৰাই থোৱা গুড় আৰু পানীৰ মিশ্ৰণত তিয়াই এটাৰ পিছত আনটো ব্যৱহাৰ কৰা হয়। পিছত ইয়াত শাক-পাচলিৰে তৈয়াৰী ডাই ব্যৱহৃত হয়। ইৰাণত, কাঠৰ ষ্টাম্পত কটা ডিজাইন ব্যৱহাৰ কৰি ৰং বোলোৱা হয়।

## ৰং সংশ্লেষণ
বিভিন্ন গছৰ শিপা, পাত আৰু খনিজ লৱণ যেনে আইৰণ, টিন, ক'পাৰ আৰু ফিটকিৰিৰপৰা কাপোৰত দিয়া ৰং সমূহ সংশ্লেষণ কৰা হয়। প্ৰাকৃতিক ৰং পাবৰ বাবে গৰুৰ গোৱৰ, বিভিন্ন ধৰণৰ বীজ, গছ আৰু মোহাৰি লোৱা ফুলৰ পাপৰি ব্যৱহাৰ কৰা হয়; এইবোৰে ৰঙত বিভিন্ন প্ৰভাৱ পেলায়। কলমকাৰীত ম'হৰ গাখীৰৰ লগতে গাখীৰৰপৰা ওলোৱা গোন্ধ নাশৰ বাবে আমলখিৰ ৰস ব্যৱহৃত হয়। আমলখিত থকা ফিক্সিং এজেণ্টে কাপোৰত সহজতে ৰং বহাত সহায় কৰে। এই শৈলীত ফিটকিৰিৰ ব্যৱহাৰে কাপোৰত ব্যৱহৃত ৰঙক স্থায়িত্ব প্ৰদান কৰে।

## বিষয়বস্তু
কলমকাৰীত বিশেষকৈ ৰামায়ণ আৰু মহাভাৰতৰ চিত্ৰসমূহ অংকিত হয়। অৱশ্যে আজিকালি বুদ্ধ আৰু বৌদ্ধ ধৰ্মীয় কলাৰ ৰূপ সমূহো কলমকাৰীত চিত্ৰিত কৰা হয়।

## আজিৰ ডিজিটেল যুগত
আজিকালি এই কাম ডিজিটেল পদ্ধতিত কৰা হয়। নতুন যুগত নতুন প্ৰকাৰ আৰু নতুন পদ্ধতিৰে ভাৰত আৰু ইৰাণত কলমকাৰী আৰ্ট বহুলভাৱে ডিজিটেল মাধ্যমত কৰা হয়।
ভাৰতত ডিজিটেল প্ৰিণ্টৰ চিল্ক, মলমল, কপাহী আৰু চিন্থেটিক শাৰী বিক্ৰী কৰা হয়। প্ৰকৃত কলমকাৰী আৰ্টতকৈ এই পদ্ধতি সহজ। কলমকাৰী প্ৰিণ্টৰ দুপাট্টা আৰু ব্লাউজ ভাৰতীয় মহিলা সকলৰ মাজত জনপ্ৰিয়।

## তথ্য সংগ্ৰহ

শ্ৰেণী:বয়ন শিল্প
শ্ৰেণী:ভাৰতীয় লোকশিল্প
ৰাশী খান্না

**ৰাশী খান্না** (; জন্ম ৩০ নৱেম্বৰ ১৯৯০) এগৰাকী ভাৰতীয় চলচ্চিত্ৰ অভিনেত্ৰী যিয়ে মূলত তামিল আৰু তেলুগু ভাষাৰ চলচ্চিত্ৰত অভিনয় কৰে। তেওঁ হিন্দী চলচ্চিত্ৰ 'মাদ্ৰাজ কেফ' (২০১৩) ৰ যোগেদি অভিনেত্ৰী হিচাপে আত্মপ্ৰকাশ কৰিছিল আৰু তেওঁ একেদৰে তেলুগু চলচ্চিত্ৰ 'অহালু গুচাগুচালাদে' (২০১৪), তামিল চলচ্চিত্ৰ 'ইমাইক্কা নদিগাল' (২০১৮) আৰু মালায়লম ভাষাৰ 'ভিলেন' (২০১৭) ৰ জৰিয়তে চলচ্চিত্ৰ জগতত আত্মপ্ৰকাশ কৰিছিল।

তেওঁ 'বেঙ্গল টাইগাৰ' (২০১৫), 'চুপ্ৰীম' (২০১৬), 'জয় লব কুশ' (২০১৭), 'থোলি প্ৰেমা' (২০১৮), 'ইমাইক্কা নদিগাল' (২০১৮), 'ভেংকী মামা' (২০১৯), 'প্ৰতি ৰোজু পাণ্ডেজ' (২০১৯) ৰ দৰে বহুতো বাণিজ্যিকভাৱে সফল চলচ্চিত্ৰত আছিল আৰু তেওঁ নিজকে তামিল আৰু তেলুগু চলচ্চিত্ৰৰ শীৰ্ষস্থানীয় অভিনেত্ৰী হিচাপে প্ৰতিস্থিত কৰিছে।

চলচ্চিত্ৰ 'জোড়ু' (২০১৪) ৰ যোগেদি গায়ক হিচাবে আত্মপ্ৰকাশ কৰা খান্নাই লগতে চলচ্চিত্ৰ 'ভিলেন' (২০১৭), 'বালাকৃষ্ণুডু' (২০১৭), 'জাৱান' (১০১৭) আৰু 'প্ৰতি ৰোজু পাণ্ডেজ' (২০১৯) আদিতো গীত গাইছে।

## প্ৰাৰম্ভিক জীৱন
১৯৯০ চনৰ ৩০ নভেম্বৰত দিল্লীত জন্মগ্ৰহণ কৰা খান্নাই দিল্লীৰ 'এছ্‌টি. মাৰ্কচ্‌ চিনিয়ৰ ছেকেণ্ডাৰী পাব্লিক স্কুল'ত আৰু 'লেডী শ্ৰী ৰাম কলেজ ফৰ ৱমেন'ৰ পৰা ইংৰাজীত অনাৰচ্‌লৈ বিএ স্নাতক সম্পূৰ্ণ কৰে।

তেওঁৰ মতে, তেওঁ আছিল একাডেমিক টোপাৰ যিয়ে স্কুল আৰু কলেজৰ সময়ত খুব পঢ়া শুনা কৰিছিল। খান্না সৰু থাকোঁতে গায়িকা হ’ব বিচাৰিছিল আৰু ডাঙৰ হোৱাৰ লগে লগে তেওঁ পঢ়াশুনা আগ্ৰহী হয় আৰু ভাৰতীয় প্ৰশাসনিক সেৱাৰ বিষয়া হোৱাৰ সপোন দেখে। খান্নাৰ মডেল বা অভিনেত্ৰী হোৱাৰ ইচ্ছা নাছিল যদিও তেওঁ নিয়তিৰ ফলত অভিনেত্ৰী হোৱা বুলি নিজকে দাবী কৰে। চলচ্চিত্ৰ জগতত প্ৰৱেশ কৰাৰ আগতে খান্নাই বিভিন্ন বিজ্ঞাপনৰ অনুলিপি লেখিকা আছিল।
## চলচ্চিত্ৰপুঞ্জী

## ডিস্কোগ্ৰাফী

## বঁটা আৰু মনোনয়ন

## তথ্য সংগ্ৰহ

## বাহ্যিক সংযোগ

* 
* 

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
চুনী গোস্বামী

**চুনী গোস্বামী** (; ১৯৩৮–২০২০) এগৰাকী ভাৰতীয় ক্ৰিকেট আৰু ফুটবল খেলুৱৈ। ৰাষ্ট্ৰীয় আৰু আন্তঃৰাষ্ট্ৰীয় পৰ্য্যায়ৰ বহু খেলত যোগ দি তেওঁ সফলতা লাভ কৰিবলৈ সক্ষম হৈছিল। ১৯৬০ চনৰ গ্ৰীষ্মকালীন অলিম্পিকত তেওঁ ভাৰতক প্ৰতিনিধিত্ব কৰিছিল। ফুটবলৰ লগতে ক্ৰিকেটতো তেওঁ সমানে পাৰদৰ্শিতা দেখুৱাইছিল।

## চমু জীৱনী
১৯৩৮ চনৰ ১৫ জানুৱাৰীত বৰ্তমানৰ বাংলাদেশৰ অন্তৰ্গত কিশোৰগঞ্জত সুবিমল ওৰফে চুনী গোস্বামীৰ জন্ম হৈছিল। ১৯৪৬ চনত ষ্ট্ৰাইকাৰ ৰূপে তেওঁ জুনিয়ৰ পৰ্য্যায়ত তেওঁ মোহন বাগানৰ হৈ ফুটবল খেলিবলৈ লয়। ১৯৫৪ চনত তেওঁ মোহন বাগানৰ ছিনিয়ৰ দলত অংশ লয়। ১৯৫৪ চনৰ পৰা ১৯৬৮ চনলৈ তেওঁ মোহন বাগানৰ অধিনায়ক ৰূপে দায়িত্ব পালন কৰে। এই সময়ছোৱাত তেওঁ মোহন বাগানৰ হৈ ২০০টা গ’ল দিয়াৰ লগতে চৈধ্যটা খিতাপ জয় কৰিছিল। তদুপৰি ১৯৫৬-১৯৬৪ ৰ সময়ছোৱাত তেওঁ আন্তৰ্জাতিক ফুটবলত ভাৰতৰ হৈ ৩০খন খেল খেলি নটা গ’ল দিছিল। ১৯৬২ চনৰ এছিয়ান গেমছত তেওঁৰ নেতৃত্বতে ভাৰতীয় দলে সোণৰ পদক জয় কৰে। ১৯৬০ চনৰ গ্ৰীষ্মকালীন অলিম্পিকত তেওঁ ভাৰতক প্ৰতিনিধিত্ব কৰিছিল। ১৯৬৪ চনত তেওঁ আন্তৰ্জাতিক ফুটবলৰ পৰা অৱসৰ গ্ৰহণ কৰে।

ফুটবলৰ সমান্তৰালভাৱে চুনী গোস্বামীয়ে ১৯৬২ চনৰ পৰা বংগৰ হৈ ক্ৰিকেট খেলিছিল। তথ্য অনুসৰি, ৮৬খন প্ৰথম শ্ৰেণীৰ ক্ৰিকেটত তেওঁ ১৫৯২ ৰান কৰাৰ লগতে ৪৭টা উইকেট দখল কৰিছিল।

## বঁটা আৰু সন্মান
* অৰ্জুন বঁটা (১৯৬৩)
* পদ্মশ্ৰী (১৯৮৩)
* মোহন বাগান ৰত্ন (২০০৫)

## তথ্যউৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ক্ৰিকেটাৰ
শ্ৰেণী:ভাৰতৰ ফুটবল খেলুৱৈ
শ্ৰেণী:অৰ্জুন বঁটা বিজয়ী
শ্ৰেণী:পদ্মশ্ৰী বঁটা বিজয়ী
কুঁহিপাঠ

১৯৮৬ চনত অসমত নতুন শিক্ষা-নীতি প্ৰৱৰ্তন কৰা হয় আৰু সেই শিক্ষা-নীতিৰ আধাৰত অসমত প্ৰাথমিক স্তৰৰ পৰা নতুন পাঠ্যপুথি প্ৰণয়নৰ ব্যৱস্থা কৰা হয়। সেই অনুসৰি প্ৰাথমিক স্তৰৰ ‘অসমীয়া মাতৃভাষা’ বিষয়ৰ পাঠ্যপুথি প্ৰস্তুত কৰা হৈছিল। ‘**কুঁহিপাঠ**’ নামৰ এই পাঠ্যপুথিসমূহৰ সংকলন সম্পাদনা দায়িত্বত আছিল নৱকান্ত বৰুৱা। এই কামত তেওঁৰ সহযোগী হিচাপে আছিল গুৱাহাটীৰ নতুন ফটাশিল টাউন হাইস্কুলৰ প্ৰধান শিক্ষক তথা শিশু সাহিত্যিক গৌৰীকান্ত ভূঞা। প্ৰথম মানৰ বাবে ‘কুঁহিপাঠ প্ৰথম ভাগ’, দ্বিতীয় মানৰ বাবে ‘কুঁহিপাঠ দ্বিতীয় ভাগ’, তৃতীয় মানৰ বাবে ‘কুঁহিপাঠ তৃতীয় ভাগ’ আৰু চতুৰ্থ মানৰ বাবে ‘কুঁহিপাঠ চতুৰ্থ ভাগ’ নামেৰে চাৰিটা ভাগ প্ৰকাশ হৈছিল আৰু প্ৰায় ২০০০ চন পৰ্যন্ত চৰকাৰী প্ৰাথমিক বিদ্যালয়ত ‘অসমীয়া মাতৃভাষা’ৰ পাঠ্যপুথি ৰূপে প্ৰচলন আছিল। এই সময়চোৱাৰ ভিতৰত সময়ে সময়ে ইয়াৰ সংশোধন, সংবদ্ধৰ্নো কৰা হৈছিল। কুঁহিপাতৰ প্ৰকাশৰ দায়িত্বত আছিল অসম ৰাজ্যিক পাঠ্যপুথি প্ৰণয়ন আৰু প্ৰকাশন নিগম লিমিটেড, গুৱাহাটী। ‘প্ৰকাশকৰ আগ-কথা’ত উল্লেখ কৰা হৈছে যে এই পাঠ্যপুথিখন অসম প্ৰাথমিক শিক্ষাধিকাৰ আৰু ৰাজ্যিক শিক্ষা আৰু গৱেষণা পৰিষদে যৌথভাৱে অনুমোদন দিয়া পাণ্ডুলিপি।

## শিশু পাঠ্যপুথি হিচাপে ‘কুঁহিপাঠ’
‘কুঁহিপাঠ’তো অসমীয়া ভাষাৰ একেবাৰে প্ৰাথমিক দিশ যেনে- বৰ্ণ পৰিচয়, শব্দ-গঠন, যুক্তাক্ষৰ, উচ্চাৰণ আদি মৌখিক দিশৰ সমান্তৰালকৈ আখৰ লিখন, স্বৰচিহ্ন, যুক্তাক্ষৰ সংযোগত আখৰৰ পৰিৱৰ্তন, ব্যাকৰণৰ নিয়ম আদিবোৰ দিশ ক্ৰমান্বয়ে আয়ত্ত কৰিবলৈ শিকোৱা হৈছে। প্ৰথম মানৰ বাবে ৰচিত ‘কুঁহিপাঠ’ৰ প্ৰথম ভাগত কেৱল বৰ্ণ পৰিচয় আৰু শব্দত ইয়াৰ ব্যৱহাৰৰ দিশটো শিকোৱা হৈছে। ইয়াত কোনো যুক্তাক্ষৰৰ পৰিচয় দিয়া হোৱা নাই। অৱশ্যে বৰ্ণ পৰিচয়ৰ ক্ষেত্ৰত বৰ্ণমালাৰ ক্ৰম অনুসাৰে নকৰি আখৰৰ গঢ়ৰ দিশৰ পৰা ছাত্ৰ-ছাত্ৰীক শিকোৱাৰ যত্ন কৰা হৈছে। উদাহৰণ স্বৰূপে- ব, ৰ, ৱ, ক, ধ, ঝ। লগতে পাঠৰ তলত কাঁড় চিনেৰে আখৰ লিখাৰ নিৰ্দেশ দিয়া আছে।
যুক্তাক্ষৰৰ পৰিচয় দ্বিতীয় মানৰ ‘কুঁহিপাঠ’ত সংযোগ কৰা হৈছে। লগতে যুক্তাক্ষৰৰ লিখন আৰু ব্যৱহাৰ থকা প্ৰচুৰ উদাহৰণ আকৰ্ষণীয় ৰূপত উপস্থাপন কৰা হৈছে। জটিল যুক্তাক্ষৰ বা তিনি-চাৰিটা আখৰৰ যুক্তাক্ষৰৰ পৰিচয় তৃতীয় মানৰ কুঁহিপাঠত দিয়া হৈছে। চতুৰ্থ মানত বাক্য ৰচনা আৰু ব্যাকৰণৰ প্ৰাথমিক বিষয়বোৰৰ পৰিচয় সন্নিবিষ্ট হৈছে। সেইদৰে উচ্ছাৰণৰ বাবে ‘জিভা-কেঁকুৰি’কে ধৰি বহুতো অনুশীলনীৰ সংযোগ আছে।
শিশুৰ চৰিত্ৰ গঠনত সহায়ক বিভিন্ন বিষয়ৰ সন্নিবিষ্ট হৈছে। তৃতীয় ভাগত ‘ৰজা আৰু ভাটৌ চৰাই’, ‘ভাল বেয়া’, চতুৰ্থ ভাগত ‘গুণী পুত্ৰ’ [কবিতা], ‘ছৱিৰে পাঠ এক’ আৰু ‘দুই’ ‘হজৰতৰ উপদেশ’ আদিৰ কথাও এই প্ৰসংগতে উল্লেখ কৰিব পাৰি। পৰিষ্কাৰ-পৰিচ্ছন্নতা, শৃংখলাবদ্ধতা, সজ আচৰণ, জাতীয়তাবোধ, ভাতৃত্ববোধ, ঐতিহ্যৰ প্ৰতি শ্ৰদ্ধা প্ৰদৰ্শন আদি চৰিত্ৰ গঠনত সহায়ক শিক্ষা কুঁহিপাঠৰ পাতে পাতে পৰিলক্ষিত হয়।

## তথ্য উৎস

শ্ৰেণী:অসমীয়া গ্ৰন্থ
পৰিণাম

**পৰিণাম** () ১৯৭৪ চনত মুক্তি পোৱা এখন ক’লা-বগা অসমীয়া বোলছবি। বিজয় ফিল্মছৰ বেনাৰত নিৰ্মিত এই ছবিৰ পৰিচালক আৰু প্ৰযোজক আছিল প্ৰবীণ বৰা।
## কাহিনীৰ সাৰাংশ
দুই সন্তান জীৱন আৰু ৰবীনত উচ্চশিক্ষাৰে শিক্ষিত কৰি মানুহ কৰি তোলাৰ সপোন দেখিছিল হৰেন্দ্ৰই। কিন্তু এদিন  এই পৃথিৱীৰ মায়া এৰি তেওঁ গুছি গ.ল। ভাগ্যৰ সৈতে সংগ্ৰাম কৰি দুই সন্তানৰ সৈতে জীয়াই থাকিল হৰেন্দ্ৰৰ বিধবা পত্নী প্ৰতিভা। খলনায়কৰ অত্যাচাৰত জীৱন আৰু ৰবীন জৰ্জৰিত হৈ পৰিল। ছবিখনৰ নায়িকা মমী বৰুৱা; অগাধ সম্পত্তিৰ গৰাকিনী। সেই সম্পত্তিতো খলনায়কৰ লোলুপ চকু। মমীৰ সম্পত্তি হাত কৰিবলৈও চলিল ষড়যন্ত্ৰ। কিন্তু সকলো বেয়া কামৰে এটা শেষ আছে, আছে এক পৰিণাম। খলনায়কেও অৱশেষত কৰিবলগীয়া হৈছে পাপৰ প্ৰায়শ্চিত্ত।

## অভিনয়-শিল্পী
*ইভা আচাও
*ইলা কাকতি
*ইফতিকাৰ আহমেদ
*জুনু বৰুৱা
*জেইবা মমতাজ
*প্ৰবীণ বৰা
*সত্যেন চৌধুৰী, চিৰাজুল ইচলাম, প্ৰদীপ ভূঞা, নীনা, ভোলা কাকতি, তৰুণ দুৱৰা, নিমাই বৰুৱা আদি।
## কলা-কুশলী
: (তথ্যছ’কত নথকা)
*বেনাৰ- বিজয় ফিল্মচ
*শব্দ গ্ৰহণ- অৱণী চেতাৰ্জী
*দৃশ্যসজ্জা- তৰুণ সন্দিকৈ, হেমেন দাস

## সংগীত
সঙ্গীত পৰিচালনা ৰমেন বৰুৱাৰ। গীত লিখিছিল সতীশ দাস আৰু নৱকান্ত বৰুৱাই। কণ্ঠ দ্বীপেন বৰুৱা আৰু নীলিমা খাতুনৰ।

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৪ বৰ্ষৰ চলচ্চিত্ৰ
বকুল (চলচ্চিত্ৰ)

**বকুল** হৈছে ২০১৫ চনত মুক্তিপ্ৰাপ্ত এখন অসমীয়া চলচ্চিত্ৰ। ৰীমা বৰাই পৰিচালনা কৰা চলচ্চিত্ৰখনৰ প্ৰযোজনা কৰিছে সন্দীপ পাটিলে। 
## কাহিনী
ৰক্তিমে পাঁচবছৰ পিছত ভনীয়েকৰ বিবাহ উপলক্ষে তেওঁৰ গৃহ-চহৰখনলৈ আহে আৰু তেওঁৰ অনুপস্থিতিত চহৰখনত সংঘটিত হোৱা পৰিবৰ্তনসমূহ দেখি আশ্চৰ্যচকিত হয়। তেওঁ তিনিজন মানুহৰ সংস্পৰ্শলৈ আহে। কাকতালীয়ভাবে তিনিওজনৰে নাম বকুল। তেওঁ এই তিনিওটা চৰিত্ৰৰ সৈতে বান্ধ খাই পৰে। প্ৰথমটো চৰিত্ৰ এজন বৃদ্ধ মাছমৰীয়া,যাৰ নাম বকুল।আনজন বকুল সমাজৰ দৃষ্টিত পতিত এগৰাকী নাৰী; কিন্তু যিয়ে জীৱন-নিৰ্বাহ কৰিবলৈ এখন চাহৰ দোকান দিয়ে আৰু একমাত্ৰ জীয়েকজনীৰ যতন লয়। তৃতীয়জন বকুল এজন ডেকা ৰিক্সাচালক, যাৰ পিতৃ ৰক্তিমৰ এসময়ৰ গানৰ শিক্ষক আছিল। ৰক্তিমৰ এই যাত্ৰাত সমাজখনৰ বিভিন্ন দিশ উন্মোচিত হয়।

## অভিনয়ত
* উৰ্মিলা মহন্ত
* উদয়ন দুৱৰা
* দ্বীজেন মহন্ত
* অনুপম কৌশিক বৰা
## বঁ‌টা/সন্মান
* শ্ৰেষ্ঠ পৰিচালকৰ বঁ‌টা, প্ৰাগ চিনে বঁটা ২০১৬ (*ৰীমা বৰা*)
* শ্ৰেষ্ঠ সম্পাদনাৰ বঁ‌টা, প্ৰাগ চিনে বঁটা ২০১৬ (*ৰণ্টু চেতিয়া*, *জাছিৰ ইমতিয়াজ ছিদিক্কী*)
*অসম ৰাজ্যিক চলচিত্ৰ বঁটা ২০১৫-১৬
** "ৰাস্ট্ৰীয় একতা" শিতানত শ্ৰেষ্ঠ চিনেমা 
** শ্ৰেষ্ঠ চিত্ৰগ্ৰহনকাৰী বঁটা- সন্দীপ পাটিল
** শ্ৰেষ্ঠ শব্দগ্ৰহনকাৰী বঁটা- বিবেক বসুমটাৰী
** শ্ৰেষ্ঠ অভিনেত্ৰী বঁটা- উৰ্মিলা মহন্ত
** শ্ৰেষ্ঠ অভিনেতা বঁটা- উদয়ন দুৱৰা
*মামি, মুম্বাই চলচ্চিত্ৰ মহোৎসৱলৈ নিৰ্বাচিত

## তথ্যসূত্ৰ

## বাহ্যিক সংযোগ
* 
*ইউটিউৱত সম্পূৰ্ণ বকুল ছবিখন

শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
দেৱী দৌল

**দেৱী দৌল** গৌৰীসাগৰ পুখুৰীৰ উত্তৰ তীৰৰ পূৱ সীমান্তত অৱস্থিত এটা দৌল বা মন্দিৰ। গৌৰীসাগৰৰ তিনিওটা মন্দিৰৰ ভিতৰত ই সকলোতকৈ ডাঙৰ।

মন্দিৰটো ৰজা শিৱ সিংহৰ(১৭১৪-৪৪) ৰাণী ফুলেশ্বৰীৰ নিৰ্দেশ অনুসৰি ইটা আৰু পাথৰেৰে (শিল) নিৰ্মাণ কৰা হৈছিল। মন্দিৰটোৰ মূল গৰ্ভগৃহৰ ওপৰত এটা নগৰাশিখৰ আছে আৰু চাৰিটা মূল দিশত চাৰিটা অঙ্গাশিখৰৰ দ্বাৰা গুচ্ছযুক্ত। গৰ্ভগৃহৰ পৰিকল্পনা পঞ্চাৰ্থ ক্ৰমৰ দৰে আৰু ইয়াৰ মণ্ডপ চতুৰ্ভূজাকৃতিৰ দুখন চাঁদৰ দ্বাৰা আবৃত | দৌলৰ মণ্ডপটো গৰ্ভগৃহৰ লগত এক অন্তৰালৰ মাধ্যমেৰে সংযুক্ত আছে, দৌলৰ বাহ্যিক প্ৰাচীৰ ব্ৰাহ্মণ্যবাদী বিশ্বাসৰ বিভিন্ন দৈৱিক ব্যক্তিত্বৰ দ্বাৰা সজ্জিত। দৌলৰ পৰিসৰৰ চাৰিওফালে বিশাল প্ৰাচীৰ আছে।

## তথ্য সংগ্ৰহ

শ্ৰেণী:অসমৰ পুৰাতাত্বিক স্থান
শ্ৰেণী:অসমৰ ধৰ্মীয় স্থান
শ্ৰেণী:অসমৰ সংৰক্ষিত স্মৃতিচিহ্ন
বৃষ্টি (চলচ্চিত্ৰ)

**বৃষ্টি** () ১৯৭৪ চনত মুক্তি পোৱা এখন ক’লা-বগা অসমীয়া চলচ্চিত্ৰ। জয়শ্ৰী প্ৰডাকছন (প্ৰাঃ) লিমিটেডৰ বেনাৰত নিৰ্মিত ছবিখন পৰিচালনা কৰিছিল এজন আগশাৰীৰ নাট্যকাৰ দেউতি বৰুৱাই। মধ্যবিত্তীয় আদৰ্শ আৰু সংঘাতক কেন্দ্ৰ কৰি ছবিৰ কাহিনী গঢ় লৈছে। যদিও মূলতঃ ই এখন প্ৰেমৰ ছবি আছিল, ছবিখনৰ যোগেদি সমকালীন অসমৰ দুৰ্নীতি, শিক্ষিত নিবনুৱাৰ হা-হুতাশ আৰু ক্ষোভৰ চিত্ৰ এখন পৰিস্ফুট হৈ পৰিছিল। সত্তৰৰ দশকত অসমীয়া চলচ্চিত্ৰ জগতত বহুকেইজন প্ৰতিভাশালী পৰিচালকৰ আবিৰ্ভাৱ হৈছিল। উক্ত দশকটোত যিকেইখন অৰ্থবহ অসমীয়া ছবিৰ নিৰ্মাণ হৈছিল, তাৰ ভিতৰত বৃষ্টি অন্যতম। এই ছবিখনৰ যোগেদি বিষ্ণু খাৰঘৰীয়াই চলচ্চিত্ৰ অভিনয়ৰ পাতনি মেলিছিল। ইয়াত তেওঁ এজন শিক্ষিত-নিবনুৱা খঙাল যুৱকৰ অভিনয় কৰিছিল।
## অভিনয়-শিল্পী
*বিজু ফুকন
*বিষ্ণু খাৰঘৰীয়া
*ইলা কাকতি
*দেউতি বৰুৱা
*ৰুদ্ৰ গোস্বামী
## সংগীত
'বৃষ্টি'ৰ সঙ্গীত পৰিচালনা জয়ন্ত হাজৰিকাৰ। গীত লিখিছে ভূপেন হাজৰিকাই। কণ্ঠ জয়ন্ত হাজৰিকা, কুল বৰুৱা আৰু নিৰ্মলা মিশ্ৰৰ।

## তথ্য উৎস

## বাহ্যিক সংযোগ
গানা-ডট-কমত বৃষ্টিৰ গীত

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৪ বৰ্ষৰ চলচ্চিত্ৰ
চুহিত্পংফা

**চুহিত্পংফা**, **চ্যু-হ্যিত-পং-ফা** (১৭৮০–১৭৯৫) বা **গৌৰীনাথ সিংহ** আহোম সাম্ৰাজ্যৰ এজন ৰজা আছিল। মোৱামৰীয়া বিদ্ৰোহত ৰাজধানী ৰংপুৰ হেৰুৱাই তেওঁ নগাঁও আৰু গুৱাহাটীত বাহৰ পাতে। কেপ্তেইন ৱেলছে আহি বিদ্ৰোহীসকলক দমন কৰাৰ পিছত তেওঁ যোৰহাটত ৰাজধানী পাতে। 
## শাসনকাল

## তথ্য সংগ্ৰহ

* 

শ্ৰেণী:টাই-আহোম শাসক
চুণ্যেউফা

**চুণ্যেউফা**, **চ্যু-ণ্যেউ-ফা** (১৭৬৯–১৭৮০) বা **লক্ষ্মী সিংহ** আছিল আহোম সাম্ৰাজ্যৰ এজন ৰজা আৰু পূৰ্বৰ স্বৰ্গদেৱ ৰুদ্ৰসিংহৰ পুত্ৰ। তেওঁৰ পূৰ্বসূৰী স্বৰ্গদেৱ ৰাজেশ্বৰ সিংহৰ মৃত্যুৰ পিছত তেওঁ ৰাজপাটত বহে আৰু বৰকুঁ‌ৱৰী কুৰংগনয়নীক বিবাহ কৰায়। সিংহাসনত বহাৰ কিছুদিন পিছতেই মোৱামৰীয়া বিদ্ৰোহৰ ফলত তেওঁ সিংহাসনচ্যুত হৈ বন্দী হ'বলগাত পৰে। ইয়াৰে কিছুমাহৰ পিছত কুৰংগনয়নীৰ সহায়ত বিদ্ৰোহীসকলক দমন কৰি বিদ্ৰোহৰ নেতা ৰাঘ বৰবৰুৱাক ক্ষমতাচ্যুত কৰি হেৰুৱা সিংহাসন পুনৰুদ্ধাৰ কৰে। 

## তথ্য সংগ্ৰহ

* 

শ্ৰেণী:টাই-আহোম শাসক
উদয়ন দুৱৰা

**উদয়ন দুৱৰা** হৈছে এগৰাকী ভাৰতীয় চলচ্চিত্ৰ অভিনেতা। বিশেষকৈ অসমীয়া চলচ্চিত্ৰ, অসমীয়া ধাৰাবাহিক আৰু চুটিছবিত কৰা অভিনয়ৰ বাবে তেওঁক জনা যায়। ইয়াৰোপৰি বিভিন্ন অনুষ্ঠানৰ ঘোষক হিচাপেও তেওঁ জনপ্ৰিয়।
## জন্ম আৰু শিক্ষা
১৯৮৫ চনৰ ২৬ ডিচেম্বৰত ডিব্ৰুগড় জিলাৰ নামৰূপত উদয়ন দুৱৰাৰ জন্ম হয়। তেখেতৰ পিতৃৰ নাম প্ৰেমানন্দ দুৱৰা আৰু মাতৃৰ নাম স্বৰ্গীয় ৰীতা দুৱৰা। নামৰূপৰ কেন্দ্ৰীয় বিদ্যালয়ৰ পৰা তেওঁ স্কুলীয়া শিক্ষা সমাপ্ত কৰে। ইয়াৰপাছত তেখেতে গোলাঘাটৰ দেৱৰাজ ৰয় মহাবিদ্যালয়ৰ পৰা স্নাতক ডিগ্ৰী লাভ কৰে।

## কৰ্মজীৱন
২০০৭ চনত উদয়ন দুৱৰা মুম্বাইলৈ যায় আৰু নিজৰ কৰ্মজীৱন আৰম্ভ কৰে। বিভিন্ন কোম্পানীত কাম কৰাৰ পাছত তেখেত ২০১৩ চনত গুৱাহাটীলৈ ঘূৰি আহে আৰু এক কোম্পানীত মেনেজাৰৰূপে কৰ্মৰত হয়।
## অভিনয় জীৱন
গুৱাহাটীত কৰ্মৰত হৈ থাকোঁতে তেওঁ এক টেলিভিছন চেনেলৰ কাৰণে অ'ডিছন দিয়ে আৰু এখন অসমীয়া ধাৰাবাহিকত অভিনয় কৰাৰ সুযোগ লাভ কৰে। ৰীমা বৰাৰ পৰিচালিত ২০১৫ চনত মুক্তিপ্ৰাপ্ত ছবি বকুল (চলচ্চিত্ৰ)ত কৰা অভিনয়েৰে উদয়ন দুৱৰাই চলচ্চিত্ৰপ্ৰেমীৰ দৃষ্টি আকৰ্ষণ কৰিবলৈ সক্ষম হয়। উদয়ন দুৱৰা এগৰাকী স্ব-প্ৰশিক্ষিত অভিনেতা। তেওঁ‌ এক সাক্ষাৎকাৰত উল্লেখ কৰা মতে বিভিন্ন চলচ্চিত্ৰ বা অভিনয় চাই সূক্ষ্ম পৰ্যবেক্ষণৰ দ্বাৰা এই অভিনয় কলাটো আয়ত্ত কৰিবলৈ চেষ্টা কৰি আছে।

### চলচ্চিত্ৰপঞ্জী

### টেলিভিছন

* Awesome Assam with Sarah Todd, FOX Life India
### চুটিছবি
* বহুবৃত্ত
### ধাৰাবাহিক

## বঁ‌টা/সন্মান
বকুল (চলচ্চিত্ৰ)ত অভিনয়ৰ বাৰে *অসম ৰাজ্যিক চলচ্চিত্ৰ বঁ‌টা*ৰ শ্ৰেষ্ঠ অভিনেতাৰ সন্মান
## তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
প্ৰভাত শৰ্মা

**প্ৰভাত শৰ্মা** (; ৭ জুলাই ১৯৩৫ - ২ মাৰ্চ ২০২১) এগৰাকী ভাৰতীয় সংগীতজ্ঞ, বাঁহী বাদক আৰু লোকসংগীতৰ সাধক। তেওঁ ১৯৬০ৰ দশকৰ পৰা ১৯৯০ৰ দশকৰ শেষচোৱালৈকে অসম চৰকাৰৰ তথ্য আৰু গণসংযোগ বিভাগত ষ্টাফ আৰ্টিষ্ট আছিল। ১৯৭৩ চনত তেওঁ আকাশবাণী গুৱাহাটী কেন্দ্ৰত যোগদান কৰি ১৯৯৮ চনত চাকৰিৰ পৰা অৱসৰ গ্ৰহণ কৰিছিল।

তেওঁ অসমৰ থলুৱা বাদ্যযন্ত্ৰীক লৈ 'পাঞ্চজন্য শংখধ্বনি' নামৰ এটি সুৰসমলয় দল গঠন কৰিছিল। পিছলৈ ইয়াক 'দেৱগান্ধাৰ' নামেৰে নামকৰণ কৰা হয়। 'ব্লেকমানী', 'সন্তান', 'সন্ধ্যাৰাগ', 'সাৰথি', 'আপোনজন', 'মোহমুক্তি', 'অনল', 'কদমতলে কৃষ্ণ নাচে', 'শ্ৰীমন্ত শঙ্কৰদেৱ' ইত্যাদি অসমীয়া ছবিত প্ৰভাত শৰ্মাই সংগীত পৰিচালক ৰূপে কাম কৰাৰ উপৰিও দূৰদৰ্শন কেন্দ্ৰ গুৱাহাটীত প্ৰচাৰিত ধাৰাবাহিক 'পথৰুঘাটে ৰিঙিয়ায়' আৰু 'বৃকোদৰ বৰুৱাৰ বিয়া' ত তেওঁ সংগীত পৰিচালনা কৰিছিল।

২০০১ চনত তেওঁক অসম চৰকাৰে 'শিল্পী দিৱস বঁটা' প্ৰদান কৰে। অসমীয়া লোকসংগীতৰ ক্ষেত্ৰলৈ আগবঢ়োৱা অৱদানৰ স্বীকৃতি স্বৰূপে ২০০৪ চনত তেওঁ সংগীত নাটক একাডেমী বঁটা লাভ কৰিছিল। ২০২১ চনৰ ২ মাৰ্চত তেওঁৰ মৃত্যু হয়।

## শিক্ষা
thumb|left|বাঁহী বজাই থকা অৱস্থাত প্ৰভাত শৰ্মা
প্ৰভাত শৰ্মাই বৰপেটা চহৰৰ বিদ্যাপীঠত দশম শ্ৰেণীলৈ শিক্ষা গ্ৰহণ কৰে আৰু তাৰ পিছত তেওঁ সুন্দৰীদিয়া সত্ৰৰ গংগাধৰ দেৱ মিশ্ৰ আৰু সত্য কৃষ্ণ দেৱ মিশ্ৰৰ পৰা সত্ৰীয় সংগীতকে ধৰি বৰগীতৰ শিক্ষা গ্ৰহণ কৰে। সৰুৰ পৰা সংগীতৰ প্ৰতি ৰাপ থকা শৰ্মাই ভাৰতৰ শাস্ত্ৰীয় সংগীত আৰু অসমৰ লোক সংগীতৰ প্ৰাথমিক জ্ঞান আহৰণ কৰে বৰপেটাৰ জয়কৃষ্ণ সংগীত বিদ্যাপীঠৰ মতিলাল দাস আৰু গিৰিশ চন্দ্ৰ দাসৰ পৰা। পিছলৈ তেওঁ বৰপেটা স্থিত বৰগীত গায়ক নৰহৰি বুঢ়া ভকত, যাদৱ চন্দ্ৰ পাঠক আৰু দয়াল চন্দ্ৰ সূত্ৰধাৰৰ পৰা সত্ৰীয়া সংগীতৰ পুংখানুপুংখ জ্ঞান আহৰণ কৰে। অনাঁতাৰ শিল্পী আব্দুল ৰেহমানৰ পৰাও তেওঁ বাঁহীৰ ভাৰতীয় শাস্ত্ৰীয় সংগীতৰ শিক্ষা লয়। তাৰ উপৰিও প্ৰভাত শৰ্মাই কলকাতাস্থিত বাঁহীবাদক গৌৰ গোস্বামীৰ পৰাও বাঁহীৰ প্ৰশিক্ষণ অৰ্জন কৰে।

## তথ্য উৎস

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:বাদ্যযন্ত্ৰী
শ্ৰেণী:অসমীয়া চলচ্চিত্ৰৰ সংগীত পৰিচালক
শ্ৰেণী:সংগীত নাটক একাডেমী বঁটা বিজয়ী
চন্দ্ৰ কমল বেজবৰুৱা মহাবিদ্যালয়

**চন্দ্ৰ কমল বেজবৰুৱা মহাবিদ্যালয়** যোৰহাট জিলাৰ টীয়কৰ জগদুৱাৰত ১৯৫৯ চনত স্থাপন কৰা হৈছিল। এই মহাবিদ্যালয় খন ডিব্ৰুগড় বিশ্ববিদ্যালয়ৰ অন্তৰ্ভুক্ত।

### পাঠ্যক্ৰম সমূহ
* উচ্চতৰ মাধ্যমিক (কলা আৰু বাণিজ্য)
* স্নাতক (কলা আৰু বাণিজ্য)

## বিভাগ
### কলা আৰু বাণিজ্য
* অসমীয়া
* ইংৰাজী
* বুৰঞ্জী
* শিক্ষা
* অৰ্থনীতি
* ৰাজনীতি বিজ্ঞান
* সমাজশাস্ত্ৰ
* বাণিজ্য

## আন্তঃগাঁঠনি
মহাবিদ্যালয় খনৰ আন্তঃগাঁঠনি সমূহ হৈছে:
* কেন্দ্ৰীয় পুথিভঁৰাল,
* ছাত্ৰী জিৰণি কোঠা,
* ছাত্ৰ জিৰণি কোঠা,
* ছাত্ৰীনিবাস,
* ছাত্ৰাবাস,
* খেলপথাৰ,
* কম্পিউটাৰ চেণ্টাৰ,
* প্ৰেক্ষাগৃহ, 
* শিক্ষক জিৰণি কোঠা, 
* বিভাগীয় কোঠা,
* ছাত্ৰ-ছাত্ৰী আৰু শিক্ষক তথা কৰ্মচাৰীৰ বাবে পৃঠক চাইকেল আস্থান আৰু যান-বাহন পাৰ্কিং ব্যৱস্থা,
* প্ৰশাসনীয় ভৱন,
* কেন্দ্ৰীয়ভাৱে শীত-তাপ নিয়ন্ত্ৰিত অভিৱৰ্তন কোঠা,
* ডিজিটেল শ্ৰেণীকোঠা,
* ইণ্ডোৰ ষ্টেডিয়াম,
* কেণ্টিন ব্যৱস্থা ।

## তথ্য সংযোগ

## বাহ্যিক সংযোগ
*মহাবিদ্যালয়ৰ ৱেবচাইট

শ্ৰেণী:অসমৰ মহাবিদ্যালয়সমূহ
শ্ৰেণী:যোৰহাট জিলাৰ শৈক্ষিক প্ৰতিষ্ঠান
জগদীপ

**ছৈয়েদ ইচটিয়াক আহমেদ জাফ্ৰি** (২৯ মাৰ্চ, ১৯৩৯ - ৮ জুলাই, ২০২০) এজন ভাৰতীয় অভিনেতা আৰু কমেডিয়ান। তেখেত **জগদীপ** নামেৰে জনপ্ৰিয়। তেখেতে চাৰিশতকৈও অধিক চিনেমাত অভিনয় কৰিছে। ইয়াৰে উল্লেখযোগ্য চৰিত্ৰকেইটা হ'ল- শ্ব'লে (১৯৭৫) চিনেমাত চুৰমা ভুপালী, পুৰাণা মন্দিৰ (১৯৮৪) ছবিত মাছছাৰ আৰু অন্দাজ অপনা অপনা (১৯৯৪)ত ছলমান খানৰ দেউতাকৰ চৰিত্ৰ। তেওঁ নিজে পৰিচালনা কৰা চুৰমা ভুপালী নামৰ ছবিখনত এজন প্ৰটাগনিষ্টৰ চৰিত্ৰত অভিনয় কৰিছিল।
বি আৰ চোপ্ৰাৰ অফছানা ছবিত এজন শিশু-শিল্পী ৰূপে তেখেতে অভিনয় জীৱন আৰম্ভ কৰে আৰু অৱ দিল্লী দূৰ নহী, কে এ আব্বাছৰ মুন্না, গুৰু দত্তৰ আৰ-পাৰ, বিমল ৰয়ৰ দৌ বিঘা জমীন আদিৰ দৰে সফল ছবিত কাম কৰে। ২০২০ চনৰ ৮ জুলাই তাৰিখে বয়সজনিত কাৰণত তেখেতৰ মৃত্যু হয়।

## চলচ্চিত্ৰপঞ্জী
#গলি গলি চৌৰ হ্যে (২০১২)
#লাইফ পাৰ্টনাৰ (২০০৯)
#বম্বে টু গোৱা (২০০৭)
#কহী প্যাৰ না হৌ জায়ে (২০০০)
#চাইনা গেট (১৯৯৮)
#হচিনা অঔৰ নগিনা (১৯৯৬)
#অন্দাজ অপনা অপনা (১৯৯৪)
#ইনচান বনা চৈতান (১৯৯২)
#ফুল অঔৰ কাঁটে (১৯৯১)
#খুনী পঞ্জা (১৯৯১)
#চাহেনছাহ (১৯৮৮)
#বাত বন জায়ে (১৯৮৬)
#পুৰাণা মন্দিৰ (১৯৮৪)
#কুৰবাণী (১৯৮০)
#মৰ্চা (১৯৮০)
#ফিৰ ৱহী ৰাত (১৯৮০)
#কালী ঘটা (১৯৮০)
#এক বাৰ ক'হ' (১৯৮০)
#সুৰক্ষা (১৯৭৯)
#যুৱৰাজ (১৯৭৯)
#স্বৰ্গ নৰক (১৯৭৮)
#এজেণ্ট বিনোদ (১৯৭৭)
#আইনা (১৯৭৭)
#শ্বলে (১৯৭৫)
#বিদাই (১৯৭৪)
#গৌৰা অঔৰ কালা (১৯৭২)
#ফুড্ডু (১৯৭০)
#খিলৌনা (১৯৭০)
#তিন বহুৰাণীয়া (১৯৬৮)
#নঔনিহাল (১৯৬৭)
#বৰ্খা (১৯৫৯)
#ভাভী (১৯৫৭)
#কিছমত কা খেল (১৯৫৬)
#আৰ পাৰ (১৯৫৪)
#মুন্না (১৯৫৪)
#লেইলা মজনু (১৯৫৩)
#অফছানা (১৯৫১)
## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেতা
মীমাংসা (চলচ্চিত্ৰ)

**মীমাংসা** (, The Verdict...) হৈছে সঞ্জীৱ হাজৰিকাৰ দ্বাৰা পৰিচালিত এখন অসমীয়া চলচ্চিত্ৰ। *নিৰ্মালী আৰ্টছ*ৰ বেনাৰত নিৰ্মাণ সম্পন্ন হোৱা ছবিখন ১৯৯৪ চনত ভাৰতীয় পেনোৰামালৈ নিৰ্বাচিত হৈছিল। ছবিখনৰ কাহিনী লিখিছিল সাহিত্যিক নিৰুপমা বৰগোহাঞিয়ে। ছবিখনে ১৯৯৮ চনত মুক্তি লাভ কৰে। আনহাতে ১৯৯৭ চনৰ ২৩ ফেব্ৰুৱাৰীত ছবিখন দূৰদৰ্শনযোগে সম্প্ৰচাৰিত হয়। 
## কাহিনী
ছবিৰ কাহিনী সুশীলা নামৰ এগৰাকী অশিক্ষিত বিধৱাৰ। গাঁৱৰ ধনী মানুহ হৰেকৃষ্ণ বৰুৱাই তেওঁক নিৰ্যাতন কৰাৰ প্ৰতিবাদকল্পে সুশীলাই নিম্ন আদালতত এটা গোচৰ তৰে। কিন্তু ভাৰতীয় আইনী ব্যৱস্থাৰ জটিলতাই সুশীলাক বিভ্ৰান্ত কৰে। ইপিনে প্ৰতিশোধ লোৱাৰ মানসেৰে নিৰ্যাতনকাৰী হৰেকৃষ্ণ বৰুৱাইও সুশীলাৰ বিৰুদ্ধে গোচৰ তৰে আৰু উপায়ন্তৰ হৈ সুশীলাই জামিন বিচাৰিবলৈ বাধ্য হয়। কিন্তু সুশীলাক জামিনত মোকলাই অনা ব্যক্তিজনে তেওঁক শাৰীৰিকভাৱে নিৰ্যাতন কৰে আৰু কৰ্তৃত্ব চলোৱাৰ অপচেষ্টা কৰে। পিছে সুশীলাই নিজৰ সাহস আৰু দৃঢ়তা প্ৰদৰ্শন কৰি নিজাববীয়া যুঁজ চলাই যায়; যিখন যুঁজত হৰেকৃষ্ণ বৰুৱাৰ লগত থকা বিক্ৰম নামৰ যুৱকজনৰ লগত আন একাংশ ভাল মানুহেও সহায় কৰিবলৈ ওলাই আহে। 

## অভিনয়-শিল্পী
ছবিখনত অভিনয় কৰা কেইগৰাকীমান শিল্পী হৈছে-
* মনামী বেজবৰুৱা
* ইন্দ্ৰ বণিয়া
* বিদ্যুৎ চক্ৰৱৰ্তী
* ৰাজেন শৰ্মা
* নৰ্মদা দেৱী দাস
* ৰেণু বৰুৱা
* অলক নাথ
* তিলক দাস
* শিশু শিল্পী কুকি হাজৰিকা আদি। 
## অন্যান্য কলা-কুশলী
* বেনাৰ- নিৰ্মালী আৰ্টছ
* কাহিনী- নিৰুপমা বৰগোহাঞি
* পৰিচালনা- সঞ্জীৱ হাজৰিকা
* প্ৰযোজনা- জয়ন্ত হাজৰিকা, মহাদেৱ বৰকটকী
* চিত্ৰনাট্য, সংলাপ- ৰঞ্জিত শৰ্মা
* সংগীত- শ্বেৰ চৌধুৰী
* সম্পাদনা- এ শ্ৰীকৰ প্ৰসাদ
* চিত্ৰগ্ৰহণ- মৃণাল কান্তি দাস
* শব্দগ্ৰহণ- কৌশিক নাথ, তৰুণ বৰা
* কলা নিৰ্দেশনা- ফটিক বৰুৱা

## সন্মান
ছবিখন ১৯৯৪ চনৰ ভাৰতীয় পেনোৰামাৰ কাহিনীচিত্ৰ শাখালৈ নিৰ্বাচিত হৈছিল। 
## তথ্য উৎস

শ্ৰেণী: অসমীয়া চলচ্চিত্ৰ
শ্ৰেণী: ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী: ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:১৯৯৪ বৰ্ষৰ চলচ্চিত্ৰ
নাহৰকটীয়া মহাবিদ্যালয়

**নাহৰকটীয়া মহাবিদ্যালয়** () কলা আৰু বাণিজ্য শাখাৰ ছাত্ৰ ছাত্ৰীৰ বাবে উচ্চ শিক্ষাৰ এক কেন্দ্ৰস্থল। নাহৰকটীয়া মহাবিদ্যালয়খন ১৯৬৪ চনত স্থানীয় জনসাধাৰণৰ উদ্যোগত প্ৰতিষ্ঠিত হৈছিল। চহৰৰ শান্তিময় পৰিৱেশত থকা এই মহাবিদ্যালয়খন নাহৰকটীয়াৰ পৰা প্ৰায় তিনি কিলোমিটাৰ দূৰত অৱস্থিত৷

## অন্তৰ্ভুক্ত আৰু স্বীকৃতি
মহাবিদ্যালয়খন ডিব্ৰুগড় বিশ্ববিদ্যালয়ৰ অন্তৰ্গত, উপধাৰা ২ (F) আৰু ১২ (B) -ৰ অধীনত বিশ্ববিদ্যালয় মঞ্জুৰি কমিশন (University Grants Commission) -ৰ দ্বাৰা স্বীকৃত আৰু বেঙ্গালুৰুৰ 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment & Accreditation Council চমুকৈ NAAC) -ৰ দ্বাৰা অনুমোদিত।

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমৰ শৈক্ষিক প্ৰতিষ্ঠান
মামৰে ধৰা তৰোৱাল

thumb|মামৰে ধৰা তৰোৱাল আৰু দুখন উপন্যাস গ্ৰন্থ
**মামৰে ধৰা তৰোৱাল আৰু দুখন উপন্যাস** মামণি ৰয়ছম গোস্বামীৰ দ্বাৰা ৰচিত এখন অসমীয়া উপন্যাস। পটভূমি উত্তৰ প্ৰদেশৰ ৰায়বেৰেলী জিলাৰ সাই একুৱাডাক্টত কাম কৰা  শ্ৰমিকসকলৈ ৰচনা কৰা হৈছিল উপন্যাসখনৰ বিষয়বস্তুৰ মূল উৎস। বান্ধ নিৰ্মাণস্থলীত লাভ কৰা চাক্ষুষ অভিজ্ঞতাৰ আধাৰত উপন্যাসখন তেওঁ‌ ৰচনা কৰিছে।  প্ৰথম সংস্কৰণ ১৯৮০ চন

## চৰিত্ৰসমূহ
উপন্যাসখনৰ প্ৰধান চৰিত্ৰসমূহ:

* যশোৱন্ত নাৰায়ণী
* শম্ভু পাছোৱান
* বসুমতী বুঢ়ী
* শিবু ধাছলা
* লিচু লেঙেৰা

* বামু-ৰামু
* ঠাকুৰ চাহাব
* শাস্ত্ৰী
* বলবীৰ স্বামী

## পটভূমি
শ্ৰমিকসকলক ‘চাটাই’ কৰা কাম আৰম্ভ কৰাত তাৰেই প্ৰতিবাদত শ্ৰমিক লীডাৰ সকলে শ্ৰমিক আন্দোলন গঢ়ি তুলিছে। দীৰ্ঘদিনীয়া ধৰ্মঘটৰ ফলত শ্ৰমিকসকলৰ নাজল-নাথল অৱস্থা হোৱা আৰু অৱশেষত সুযোগ সন্ধানী ধুৰন্ধৰ লীডাৰসকলে শ্ৰমিকসকলক প্ৰতাৰণা কৰি মূৰ পোলোকা মৰা কাহিনীৰে উপন্যাসখন গঢ়ি তুলিছে।

## বঁটা আৰু সন্মান
উপন্যাসখনৰ বাবে গোস্বামীয়ে ১৯৮২ চনৰ সাহিত্য অকাডেমি বঁটা লাভ কৰে। ২০০০ চনত জ্ঞানপীঠ বঁটা বিজয়ী।

## লগতে চাওক
*দঁতাল হাতীৰ উঁয়ে খোৱা হাওদা

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
বিজয় চৌধুৰী

**বিজয় চৌধুৰী** ( ওৰফে ) হিন্দী ছবিৰ এজন সম্পাদক আছিল। শক্তি সামন্তৰ 'এন ইভিনিং ইন পেৰিচ' ছবিৰ সহকাৰী সম্পাদকৰূপে চলচ্চিত্ৰীয় জীৱনৰ আৰম্ভণি কৰা ৰয়ে বহুকেইখন জনপ্ৰিয় হিন্দী ছবিৰ সম্পাদনা কৰিছিল। ১৯৭৭ চনত ৰাজশ্ৰী প্ৰডাকচনৰ 'বাধিকা বধূ' ছবিৰ সম্পাদনাৰ বাবে তেওঁ শ্ৰেষ্ঠ সম্পাদকৰ ফিল্মফেয়াৰ বঁটা লাভ কৰিছিল। তেওঁ বহুকেইখন অসমীয়া ছবিৰ সম্পাদনা কৰাৰ উপৰিও 'কাঁচঘৰ' নামৰ ছবি এখন পীযুষ কান্তি ৰয়ৰ সৈতে যুটীয়াভাৱে পৰিচালনা কৰিছিল।

## জীৱন পৰিক্ৰমা
বিজয় চৌধুৰী গুৱাহাটী কৰা হেমেন চৌধুৰী তেওঁৰ ভাতৃ। গুৱাহাটীৰ প্ৰাগজ্যোতিষপুৰ কলেজত বিএ পঢ়ি খাকোঁতে তেওঁ পুনা ফিল্ম ইনষ্টিটিউটত চলচ্চিত্ৰ সম্পাদনাৰ বিষয়ে অধ্যয়ন কৰিবলৈ অসম চৰকাৰৰ ওচৰত এটা বৃত্তিৰ বাবে আবেদন কৰে। কিন্তু চৰকাৰে নিৰাশ কৰাত তেওঁ অশেষ কষ্টৰে ১৯৬৭ত পুণেৰ পৰা সুখ্যাতিৰে সম্পাদনাৰ পাঠ্যক্ৰম সমাপ্ত কৰে। ইয়াৰ পিছত তেওঁ বলীউদলৈ গৈ শক্তি সামন্তৰ সম্পাদক ধৰমবীৰ আৰু গোবিন্দ দালৱাৰীৰ সহকাৰী হিচাপে কামত সোমায়। *এন ইভিনিং ইন পেৰিচ* ছবিৰ আৰম্ভণি কৰি শক্তি সামন্তৰ বহুকেইখন ছবিত তেওঁ সহকাৰী সম্পাদক হিচাপে কাম কৰে। তেওঁ আনকেইজনমান প্ৰযোজকৰ ছবিতো কাম কৰাৰ সুযোগ লাভ কৰে। চৌধুৰীৰ পাৰদৰ্শিতাত সন্তুষ্ট হৈ সামন্তই অনুৰাগ ছবিত তেওঁক মূল সম্পাদকৰ দায়িত্ব দিয়ে। ইয়াৰ পিছত তেওঁ *আমনে সামনে*, *বৰসাত কী এক ৰাত* আদি বহু জনপ্ৰিয় ছবিৰ সম্পাদনা কৰে। ১৯৭৭ চনত *বালিকা বধূ* ছবিৰ সম্পাদনাৰ বাবে তেওঁ ফিল্মফেয়াৰ বঁটা লাভ কৰে।

## চলচ্চিত্ৰপঞ্জী
### হিন্দী ছবি

### অসমীয়া ছবি
চৌধুৰীয়ে পিযুষ কান্তি ৰয়ৰ সৈতে যুটীয়াকৈ নিৰোদ চৌধুৰীৰ কাহিনীৰ আধাৰত নিৰ্মিত কাঁচঘৰ (১৯৭৫) ছবি পৰিচালনা কৰিছিল। চৌধুৰীয়ে ছবিখনৰ সম্পাদনাও কৰিছিল। তেওঁ সম্পাদনা কৰা আন অসমীয়া ছবিবোৰ হ’ল-
*যুঁজ (১৯৯০)
*প্ৰেম জনমে জনমে (১৯৯১)
*অবুজ বেদনা (১৯৯৩)
*অশান্ত প্ৰহৰ (১৯৯৪)
*একত্ৰিশ জুন (১৯৯৪)
*হৃদয়ৰ আঁৰে আঁৰে (১৯৯৪)
*পানী (১৯৯৫)
*যৌৱনে আমনি কৰে (১৯৯৮)

## তথ্য উৎস

শ্ৰেণী:অসমৰ ব্যক্তি
শ্ৰেণী:ভাৰতৰ চলচ্চিত্ৰ সম্পাদক
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:ফিল্মফেয়াৰ বঁটা বিজয়ী
শ্ৰেণী:ভাৰতীয় চলচ্চিত্ৰ আৰু দূৰদৰ্শন প্ৰতিষ্ঠানৰ প্ৰাক্তন শিক্ষাৰ্থী
ধ্বনিতত্ত্ব

**ধ্বনিতত্ত্ব** () হৈছে ভাষাবিজ্ঞানৰ এটা শাখা য'ত ভাষা বিশেষত ব্যৱহাৰ হোৱা ধ্বনিসমূহ কি, কেনেদৰে, ক'ত আৰু কিহৰ সহায়ত উচ্চাৰণ কৰা হয়, এটা ধ্বনিগুণ আন এটা ধ্বনিতকৈ কিয় বেলেগ ইত্যাদি কথাবোৰ শৃঙ্খলাৱদ্ধ বিশ্লেষণ সামৰি লোৱা হয়। ধ্বনিতত্ত্বত কোনো এটা নিৰ্দিষ্ট ভাষাৰ বাগযন্ত্ৰৰ দ্বাৰা উচ্চাৰিত ধ্বনিসমূহ, ধ্বনিৰ পৰিৱৰ্তন, বৰ্ণসমূহ আৰু বৰ্ণসমূহৰ বিভিন্নতাৰ বিষয়ে বিজ্ঞানসন্মতভাৱে সূক্ষ্মভাৱে বিশ্লেষণ কৰা হয়। "ভাষা অনুসৰি ধ্বনিৰ উচ্চাৰণৰ বৈশিষ্ট্য পৰিলক্ষিত হয়। বৈশিষ্ট্যসম্পন্ন ভাষা বিশেষৰ ধ্বনি সম্পৰ্কে অধ্যয়ন কৰিবলৈ লওঁতে ধ্বনি অধ্যয়ন প্ৰণালী অৰ্থাৎ ধ্বনিতত্ত্বৰ আৱশ্যক।" গতিকে দেখা যায় যে, ধ্বনিতত্ত্বৰ প্ৰধান কাম হৈছে- "কোনো এটা ভাষাত উচ্চাৰিত ধ্বনিসমূহৰ উচ্চাৰণগত ভাষিক বৈশিষ্ট্যসমূহ বিশ্লেষণ কৰি এইবোৰক চিনাক্তকৰণ কৰা।" "ধ্বনিতত্ত্ব হৈছে নিৰ্দিষ্ট বা বিশেষত্বপূৰ্ণ আৰু কাৰ্যকৰী।" ধ্বনিতত্ত্বত ভাষা বিশেষত উচ্চাৰিত বাগধ্বনিসমূহৰ উচ্চাৰণৰ প্ৰকৃতি বিচাৰ কৰি ইহঁতৰ প্ৰয়োগ বিশ্লেষণৰ জৰিয়তে বৰ্ণ নিৰ্ণয় কৰা হয়। ধ্বনিতত্ত্বত ধ্বনিৰ নিৰ্বাচন আৰু এই ধ্বনিসমূহৰ প্ৰয়োগ বিশ্লেষণেই অধ্যয়নৰ মূল বিষয়। ধ্বনিতত্ত্বই ভাষা এটাৰ ধ্বনিবিজ্ঞান আৰু বৰ্ণবিজ্ঞানৰ সামগ্ৰিক আলোচনা কৰে। ধ্বনিতত্ত্বত ভাষাৰ ব্যৱহাৰিক ৰূপৰ বিষয়তহে গুৰুত্ব আৰোপ কৰা হয়।
ভাষাবিজ্ঞানী চাৰ্লচ এফ. হ'কেটে (Charles F. Hockett) ধ্বনিতত্ত্ব (Phonology) আৰু বৰ্ণবিজ্ঞান ৰ (Phonemics) মাজত পাৰ্থক্য ৰখা নাই। হ'কেটৰ মতে, "বাগধ্বনিৰ উৎপাদান, এইবোৰ বিচাৰ আৰু ব্যৱহাৰ সম্পৰ্কে ভাষাবিজ্ঞানৰ অন্তৰ্গত ধ্বনিতত্ত্ব বা বৰ্ণবিজ্ঞান শাখাত কৰা হয়। আনহাতে, ব্লুমফিল্ডে ধ্বনিতত্ত্ব সম্পৰ্কে এনেদৰে কৈছে- "বাগধ্বনিৰ প্ৰণালীবদ্ধ আলোচনাই হৈছে ধ্বনিতত্ত্ব বা কাৰ্যকাৰী ধ্বনিবিজ্ঞানৰ ধাৰা।"

## তথ্য সংগ্ৰহ

শ্ৰেণী:ভাষাবিজ্ঞান
সন্তান

**সন্তান** () ১৯৭৪ চনত মুক্তি পোৱা এখন ক’লা-বগা অসমীয়া চলচ্চিত্ৰ। লাচিত চিত্ৰমৰ বেনাৰত নিৰ্মিত ছবিখন পৰিচালনা কৰিছিল অমৰ পাঠকে। সঙ্গীত প্ৰভাত শৰ্মাৰ। ইয়াত সঠিক পথ-নিৰ্দেশনাৰ অভাৱ আৰু অনিশ্চিত ভৱিষ্যতে উচ্ছৃংখল, অস্থিৰ কৰি তোলা এচাম যুৱকৰ কাহিনী বৰ্ণনা কৰা হৈছে। সন্তানসকলক উপযুক্ত নাগৰিক কৰি গঢ়ি তুলিবলৈ যি সুস্থ অৰ্থনৈতিক আৰু সামাজিক পৰিবেশৰ দৰকাৰ, সেই পৰিবেশ গঢ়াত সকলোৰে কম-বেছি দায়িত্ব আছে। সেয়েহে মাতৃস্নেহৰ অপৰিসীম বলেৰে বিধবা ললিতাই জীৱন, বিনয়হঁতৰ মানসিক বিভ্ৰান্তি দূৰ কৰিবলৈ চেষ্টা কৰিছে। ললিতাই সিহঁতক নিজহাতে শ্ৰম কৰি এখন নতুন সমাজ গঢ়িবৰ বাবে আহ্বান জনাইছে।
## অভিনয় শিল্পী

*বিজয় শঙ্কৰ
*ইভা আচাও
*নিপন গোস্বামী
*অনুজা দেৱী
*বীণা দাস মান্না
*ডম্বৰু দাস 
*বাদল চৌধুৰী
*দেৱানন্দ গোস্বামী 
*সঞ্জয় ফুকন 
*কুমাৰেন্দ্ৰ পাঠক 
*ৰাজেন দাস, 
*হেমেন বৰ্মন আদি।

## কলা-কুশলী
: (তথ্যছ’কত নথকা)
*বেনাৰ- লাচিত চিত্ৰম
*শব্দ গ্ৰহণ- অৱনী চেতাৰ্জী, সৰোজ ইটালীয়া, কালি দাস
*সংলাপ- অমৰ পাঠক
## সংগীত
সঙ্গীত পৰিচালনা প্ৰভাত শৰ্মাৰ। এইখন তেওঁৰ সঙ্গীত পৰিচালনা কৰা প্ৰথম ছবি। অৱশ্যে ইয়াৰ আগত অচ্যুত লহকৰৰ ব্লেকমানি নামৰ ছবি এখনত সঙ্গীত পৰিচালনা কৰিছিল যদিও সেইখনে মুক্তি নাপালে।

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৪ বৰ্ষৰ চলচ্চিত্ৰ
চন্দ্ৰ কমল বেজবৰুৱা বাণিজ্য মহাবিদ্যালয়

**চন্দ্ৰ কমল বেজবৰুৱা বাণিজ্য মহাবিদ্যালয়** বা **চিকেবি কমাৰ্চ কলেজ** যোৰহাটত অৱস্থিত এখন চৰকাৰী পোষকতা লাভ কৰা মহাবিদ্যালয়। ১৯৬৫ চনৰ ৬ ফেব্ৰুৱাৰীত যোৰহাট ফাউণ্ডেচন ছচাইটীৰ সহযোগত বাণিজ্যৰ শিক্ষা প্ৰদানৰ উদ্দেশ্যৰে মহাবিদ্যালয়খন প্ৰতিষ্ঠা কৰা হৈছিল। প্ৰতিষ্ঠাপক অধ্যক্ষ মাধৱ চন্দ্ৰ চক্ৰৱৰ্তীৰ সৈতে দ্বিজেন্দ্ৰ নাথ শৰ্মা, অনিল চন্দ্ৰ শৰ্মা আৰু খগেন্দ্ৰ নাথ শৰ্মা বৰুৱাৰ অধ্যাপনাৰে মহাবিদ্যালয়ৰ পাঠদান আৰম্ভ কৰা হৈছিল। ২০১৬ চনত ৰাষ্ট্ৰীয় মূল্যাংকন আৰু প্ৰত্যাপন পৰিষদ চমুকৈ নাকে (NAAC) মহাবিদ্যালয়খনক B+ গ্ৰেডেৰে মূল্যাংকন কৰে।

## ইতিহাস
১৯৬৫ চনত ১২৮ জন ছাত্ৰ-ছাত্ৰীৰে আৰম্ভ কৰা মহাবিদ্যালয়খনে ১৯৭৪ চনত বিশ্ববিদ্যালয় অনুদান আয়োগৰ স্বীকৃতি লাভ কৰে। ২০০৫ চনত অসম চৰকাৰে চিকেবি কমাৰ্চ কলেজক চৰকাৰী মহাবিদ্যালয়ৰ মৰ্যদা প্ৰদান কৰে।

## বিভাগসমূহ

* স্কুল অফ মেনেজমেণ্ট
* একাউণ্টেঞ্চী/ টেক্স প্ৰচিডিওৰ এণ্ড প্ৰেক্টিচ
* মাৰ্কেটিং
* বেংকিং এণ্ড মানিটেৰী মেনেজমেণ্ট
* অৰ্থনীতি আৰু মানৱ সম্পদ ব্যৱস্থাপনা
* বাণিজ্য

* পৰিসংখ্যা বিজ্ঞান আৰু গণিত
* কম্পিউটাৰ এপ্লিকেচন
* ইংৰাজী
* অসমীয়া
* বাংলা
* হিন্দী

### সন্মানীয় বিষয়সমূহ
*একাউণ্টিং এণ্ড ফাইনেঞ্চ
*মাৰ্কেটিং
*বেংকিং এণ্ড মানিটেৰী মেনেজমেণ্ট
*মানৱ সম্পদ ব্যৱস্থাপনা

### পাঠ্যক্ৰমসমূহ

**সাধাৰণ পাঠ্যক্ৰম**
* দুবছৰীয়া উচ্চতৰ মাধ্যমিক পাঠ্যক্ৰম
* বাণিজ্যৰ তিনিবছৰীয়া স্নাতক পাঠ্যক্ৰম
* বাৱসায় ব্যৱস্থাপনাৰ তিনিবছৰীয়া স্নাতক পাঠ্যক্ৰম
* ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ অধীনত বাণিজ্য, ব্যাৱসায় ব্যাৱস্থাপনা, কম্পিউটাৰ এপ্লিকেচন আৰু পুথিভঁ‌ৰাল আৰু তথ্য বিজ্ঞানৰ স্নাতকোত্তৰ পাঠ্যক্ৰম

**বৃত্তিমুখী পাঠ্যক্ৰম**
* একাউণ্টিং এণ্ড টেক্স প্ৰেক্টিচেছ
* কম্পিউটাৰ এপ্লিকেচন
* মাৰ্কেটিং এণ্ড চেলছ মেনেজমেণ্ট

## তথ্য সংগ্ৰহ


শ্ৰেণী:যোৰহাট জিলাৰ শৈক্ষিক প্ৰতিষ্ঠান
শ্ৰেণী:অসমৰ মহাবিদ্যালয়সমূহ
শ্ৰেণী:যোৰহাট
দেৱীচৰণ বৰুৱা ছাত্ৰী মহাবিদ্যালয়

**দেৱীচৰণ বৰুৱা ছাত্ৰী মহাবিদ্যালয়** বা **ডিচিবি গাৰ্লছ কলেজ** যোৰহাটৰ কৃষ্ণকান্ত সন্দিকৈ পথত অৱস্থিত এখন চৰকাৰী মহাবিদ্যালয়। ১৯৫৫ চনত স্থাপিত এই মহাবিদ্যালয়খন উজনি অসমৰ প্ৰথমখন মহিলা মহাবিদ্যালয়। ২০১১ চনত ৰাষ্ট্ৰীয় মূল্যাংকন আৰু প্ৰত্যাপন পৰিষদ চমুকৈ নাকে (NAAC) মহাবিদ্যালয়খনক A গ্ৰেডেৰে মূল্যাংকন কৰে আৰু ইয়াৰ লগে লগে মহাবিদ্যালয়খন নাকে A গ্ৰেড প্ৰদান কৰা ৰাজ্যৰ প্ৰথমখন মহিলা মহাবিদ্যালয়ৰ মৰ্যদা লাভ কৰে।

## ইতিহাস
১৯৫৫ চনত ৰায়বাহাদুৰ দেৱীচৰণ বৰুৱাৰ চাৰি পুত্ৰ ক্ৰমে হেৰম্ব প্ৰসাদ বৰুৱা, উমাচৰণ বৰুৱা, দেৱপ্ৰসাদ বৰুৱা আৰু বিষ্ণুপ্ৰসাদ বৰুৱাৰ অনুদানেৰে যোৰহাটত দেৱীচৰণ বৰুৱা ছাত্ৰী মহাবিদ্যালয় স্থাপন কৰা হয়। প্ৰথমাৱস্থাত ৫৬  গৰাকী ছাত্ৰী আৰু ১২ গৰাকী অধ্যাপকেৰে মহাবিদ্যালয়খনত কলা শাখাৰ পাঠদান আৰম্ভ হয়। ১৯৮১ চনত কলেজখনত বিজ্ঞান শাখাৰো শুভাৰম্ভ কৰা হয়।

## বিভাগসমূহ

**কলা শাখা**
* অসমীয়া
* অৰ্থনীতি
* ইংৰাজী
* ইতিহাস
* দৰ্শন
* ৰাজনীতি বিজ্ঞান
* শিক্ষা
* ভূগোল
* বাংলা

**বিজ্ঞান শাখা**
* পদাৰ্থ বিজ্ঞান
* ৰসায়ন বিজ্ঞান
* প্ৰাণীবিজ্ঞান
* উদ্ভিদবিজ্ঞান
* গণিত

### পাঠ্যক্ৰমসমূহ

**সাধাৰণ পাঠ্যক্ৰম**
* কলা আৰু বিজ্ঞানৰ দুবছৰীয়া উচ্চতৰ মাধ্যমিক পাঠ্যক্ৰম
* কলা আৰু বিজ্ঞানৰ তিনিবছৰীয়া স্নাতক পাঠ্যক্ৰম

**স্নাতক শিক্ষান্ত বৰ্ষৰ ছাত্ৰীৰ বাবে কাৰিকৰী পাঠ্যক্ৰম**
* পৰ্যটন ব্যৱস্থাপনা
* ছাল আৰু চুলিৰ যতন
* পাৰ্ফৰ্মিং আৰ্ট
* তথ্য প্ৰযুক্তি
* ফেশ্বন ডিজাইনিঙ
* প্ৰাক-প্ৰাথমিক শিক্ষা

## সাহিত্য-সংস্কৃতি
### আলোচনী
* *ডিচিবিয়ান* মহাবিদ্যালয়ৰ বাৰ্ষিক আলোচনী। 
* *ইনটিউয়িট* হৈছে মহাবিদ্যালয়খনৰ আভ্যন্তৰীণ মানদণ্ড নিশ্চিতকৰণ কোষৰ দ্বাৰা প্ৰকাশিত বাৰ্ষিক আন্তৰ্জাতিক গৱেষণা পত্ৰিকা। এই পত্ৰিকাৰ অনলাইন সংস্কৰণো উপলব্ধ। 

## তথ্য সংগ্ৰহ


শ্ৰেণী:অসমৰ মহাবিদ্যালয়সমূহ
শ্ৰেণী:যোৰহাট জিলাৰ শৈক্ষিক প্ৰতিষ্ঠান
শ্ৰেণী:যোৰহাট
দেৱৰাজ ৰয় মহাবিদ্যালয়

**দেৱৰাজ ৰয় মহাবিদ্যালয়** বা **ডি আৰ কলেজ** হৈছে গোলাঘাটৰ জোনাকী নগৰত অৱস্থিত এখন চৰকাৰী মহাবিদ্যালয়। ১৯৪৯ চনত স্থাপিত এই মহাবিদ্যালয়খনত কলা আৰু বিজ্ঞান উভয় শাখাৰে মুঠ ১৫ টা বিভাগ আছে।  ৰাষ্ট্ৰীয় মূল্যাংকন আৰু প্ৰত্যাপন পৰিষদ চমুকৈ নাকে (NAAC) ক্ৰমে ২০১১ চনত আৰু ২০২৩ চনত মহাবিদ্যালয়খনক A গ্ৰেডেৰে মূল্যাংকন কৰে। মহাবিদ্যালয়খনত বৰ্তমান উচ্চতৰ মাধ্যমিক, স্নাতক আৰু স্নাতকোত্তৰ পৰ্যায়ত  ২৫০০ গৰাকীৰো অধিক ছাত্ৰ-ছাত্ৰীয়ে অধ্যয়ন কৰি আছে। ২০১০ আৰু ২০১৪ চনত বিশ্ববিদ্যালয় অনুদান আয়োগে  মহাবিদ্যালয়খনক 'উৎকৰ্ষৰ সম্ভাৱনীয়তাপুষ্ট মহাবিদ্যালয়'(*College with Potential for Excellence*) হিচাপে চিহ্নিত কৰিছে।

## ইতিহাস
১৯৪৯ চনৰ ১ছেপ্টেম্বৰত সেই সময়ৰ ছাত্ৰনেতা অযোধ্যা প্ৰসাদ গোস্বামী, স্বাধীনতা সংগ্ৰামী নেতা গোলাপ চন্দ্ৰ গোস্বামী, ড° প্ৰমোদাভিৰাম দাস, যদুনাথ শইকীয়া আদি ব্যক্তিৰ প্ৰচেষ্টাত মহাবিদ্যালয়খন প্ৰতিষ্ঠা কৰা হয়। দেৱৰাজ ৰয় মহাবিদ্যালয় আছিল গোলাঘাট জিলাৰ (সেই সময়ৰ অবিভক্ত শিৱসাগৰ জিলা) প্ৰথমখন মহাবিদ্যালয়। ১৯৬৫ চনলৈকে  গৌহাটী বিশ্ববিদ্যালয়ৰ অধীনত থকা  মহাবিদ্যালয়খন সেই বছৰত অসম চৰকাৰে ডিব্ৰুগড় বিশ্ববিদ্যালয়ৰ অধীনলৈ আনে।

## বিভাগসমূহ
মহাবিদ্যালয়খনত তলত উল্লিখিত ১৫ টা বিভাগ আছে।

**কলা শাখা**
*অসমীয়া
*অৰ্থনীতি
*ইংৰাজী
*ইতিহাস
*দৰ্শন
*ৰাজনীতি বিজ্ঞান
*শিক্ষা

**বিজ্ঞান শাখা**
*পদাৰ্থ বিজ্ঞান
*ৰসায়ন বিজ্ঞান
*গণিত
*জীৱ বিজ্ঞান
*উদ্ভিদ বিজ্ঞান
*পৰিসংখ্যা বিজ্ঞান
*জৈৱপ্ৰযুক্তি
*কম্পিউটাৰ বিজ্ঞান

### পাঠ্যক্ৰমসমূহ

**সাধাৰণ পাঠ্যক্ৰম**
* কলা আৰু বিজ্ঞানৰ দুবছৰীয়া উচ্চতৰ মাধ্যমিক পাঠ্যক্ৰম
* কলা আৰু বিজ্ঞানৰ তিনিবছৰীয়া স্নাতক পাঠ্যক্ৰম
* অৰ্থবিজ্ঞান আৰু জীৱবিজ্ঞান বিষয়ত দুবছৰীয়া স্নাতকোত্তৰ পাঠ্যক্ৰম
* জীৱবিজ্ঞান বিষয়ৰ তত্ত্বাৱধায়ক অধ্যাপকৰ অধীনত পি এইচ ডি গৱেষণা
**ব্যৱহাৰিক পাঠ্যক্ৰম**
* কম্পিউটাৰ এপ্লিকেচন

**অন্যান্য**
* ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ অধীনত ডিপ্ল'মা আৰু চাৰ্টিফিকেট পাঠ্যক্ৰম
* কৃষ্ণকান্ত সন্দিকৈ ৰাজ্যিক মুক্ত বিশ্ববিদ্যালয়ৰ অধীনত ডিপ্ল'মা আৰু চাৰ্টিফিকেট পাঠ্যক্ৰম
* ডিব্ৰুগড় বিশ্ববিদ্যালয়ৰ দূৰৱৰ্তী শিক্ষাৰ অধীনত অসমীয়া, ৰাজনীতি বিজ্ঞান, অৰ্থনীতি আৰু গণিতৰ স্নাতকোত্তৰ পাঠ্যক্ৰম

## তথ্য সংগ্ৰহ


শ্ৰেণী:অসমৰ মহাবিদ্যালয়সমূহ
খোজ (অসমীয়া চলচ্চিত্ৰ)

**খোজ** () ১৯৭৫ চনৰ ফেব্ৰুৱাৰীত মুক্তি লাভ কৰা এখন ক'লা-বগা অসমীয়া চলচ্চিত্ৰ। ছবিখনৰ পৰিচালনা, প্ৰযোজনা, কাহিনী, চিত্ৰনাট্য,সংলাপ পুলক গগৈৰ। ভূপেন হাজৰিকাই সঙ্গীত পৰিচালনা কৰাৰ উপৰিও গীতো লিখিছে।  এইখন চিত্ৰশিল্পী আৰু ৰাজনৈতিক কাৰ্টুনিষ্ট হিচাপে ইতিমধ্যে প্ৰতিষ্ঠিত পুলক গগৈৰ প্ৰথম ছবি।‘৭০ৰ দশকত সমান্তৰাল বা বাস্তৱবাদী চিনেমাৰ ঢৌৱে অসমীয়া ছবিজগতকো চুই গৈছিল। ‘খোজ’তো সমান্তৰাল ছবিৰ কিছু প্ৰভাৱ দেখা যায়। অৱশ্যে ছবিখনে দৰ্শকৰ  সহাৰি নাপালে।

২০১১ৰ ডিচেম্বৰত গুৱাহাটীত অনুষ্ঠিত হোৱা এখন আন্তঃৰাষ্ট্ৰীয় চলচ্চিত্ৰ মহোৎসৱত জিলা পুথিভঁৰাল প্ৰেক্ষাগৃহত খোজ ছবিখন প্ৰদৰ্শিত হৈছিল। উক্ত প্ৰদৰ্শনীত ছবিৰ নায়ক আৰু 
২য় নায়িকা ক্ৰমে মেহতাব হুছেইন আৰু ৰেজিনা বেগম উপস্থিত আছিল। 
## নিৰ্মাণৰ আঁৰৰ কাহিনী
পুলক গগৈয়ে আমেৰিকাৰ ৱাশ্বিংটনৰ এখন চিত্ৰ প্ৰদৰ্শনীত অংশগ্ৰহণ কৰিবলৈ গৈছিল। তাত চল্লিশখনমান ছবি বিক্ৰি হোৱাত ভালেমান ধন গোট খালে। এয়াৰ ইণ্ডিয়াৰ বিমানত ঘূৰি আহোঁতে ফ্ৰেংকফুৰ্টত তেওঁৰ চুটকেছটো থাকি আহিল। সেয়েহে বিমান কৰ্তৃপক্ষই চুটকেছটো ঘূৰি নহালৈকে পাঁচদিন মুম্বাইৰ হোটেলত থকাৰ ব্যৱস্থা কৰি দিলে। পিছে হোটেলত থাকি আমনি পোৱাত তেতিয়া বলীউডৰ চলচ্চিত্ৰত কাম কৰি থকা বিজয় চৌধুৰী আৰু পীযুষ কান্তি ৰায়ৰ ওচৰলৈ তেওঁ গুচি গ'ল। তালৈ ভূপেন হাজৰিকাও আহিল। তাতেই সকলোৱে তেওঁ চিনেমা এখন কৰিবলৈ প্ৰস্তাৱ দিলে। ছবি বিক্ৰী কৰি পোৱা যথেষ্ঠ ধন হাতত আছেই। ভূপেন হাজৰিকাই ছবিৰ সঙ্গীত কৰি দিম বুলি গাত ললে। হাজৰিকাৰ কথামতেই পুলক গগৈয়ে জগন্নাথ বৰুৱা মহাবিদ্যালয়ৰ আলোচনীত ছাত্ৰাৱস্থাতে লিখা গল্প এটাৰ আধাৰত খোজ ছবিৰ চিত্ৰনাট্য লিখি উলিয়ালে। খোজত বিজয় শঙ্কৰৰ বাদে আন কোনো প্ৰতিষ্ঠিত অভিনেতা-অভিনেত্ৰী লোৱা হোৱা নাছিল। নায়ক মেহতাব হুছেইনে তেতিয়া অসম কৃষি বিশ্ববিদ্যালয়ত পঢ়ি আছিল। ৰেজিনা বেগম আছিল গুৱাহাটী হেদায়েৎপুৰৰ ছোৱালী। ছবি  নিৰ্মাণত ১,২৫,০০০টকামান খৰচ হৈছিল। কিন্তু চিত্ৰগৃহত ছবিখন নচলা বাবে মূলধন ঘূৰি অহা নাছিল।
## কাহিনীৰ সাৰাংশ
পৰীক্ষা দি কেইদিনমান কটাই যাবলৈ হোমেন  গাঁৱলৈ আহিল। লগ পালে কমলাক। কমলা  হোমেনৰ সৰুকালৰ বালিঘৰ খেলা লগৰী। সিহঁতৰ ঘৰতে তাই আশ্ৰয় লৈ আছিল।এতিয়া তাই গাভৰু হ’ল। কমলাৰ মাজত সি এইবাৰ বেলেগ এটা ৰূপ দেখিলে। তাই হ’লে হোমেন ককাইদেউক আগৰ দৰেই ভাবিলে। গাঁৱৰ মানুহে তাইক ভুল বুজিলে। সকলোৰে প্ৰতি তাইৰ অভিমান হ’ল আৰু জীৱনৰ মোহ হেৰুৱাই পেলালে। অপৰাধবোধত দগ্ধ হোমেন অলপ শান্তিৰ আশাত বন্ধু প্ৰফুল্লৰ সহায়ত আন এখন গাঁৱত শিক্ষকতাৰ চাকৰি ল’লে। আন এখন নতুন পৃথিৱীৰ সৈতে তাৰ পৰিচয় হ’ল। সেই গাঁৱৰে অৱহেলিতা জয়াৰ জীৱন-সংগ্ৰামৰ কাহিনীয়ে তাক অভিভূত কৰি তুলিলে।

অন্ধ সংস্কাৰ ভাঙিবলৈ হোমেনে আগবঢ়ালে নতুন খোজ।
## অভিনয় শিল্পী

*মেহতাব হুছেইন (হোমেন)
*দীপিকা আৰন্ধৰা (কমলা)
*ৰেজিনা বেগম (জয়া)
*চাকিৰ হাজৰিকা
*ইন্দ্ৰ বনিয়া
*বিজয় শঙ্কৰ (অতিথি শিল্পী)
*বিৰিঞ্চি ভট্টাচাৰ্য, 
*বিক্ৰম সিং ইয়েন, 
*অমলা কটকী, 
*অন্তৰা (শিশুশিল্পী) আদি।

## কলা-কুশলী
: (তথ্যপেৰাত নথকা)
*বেনাৰ- বিন্দু ফিল্মছ
*শব্দ গ্ৰহণ- অৱনী চেতাৰ্জী, সুশীল সিং, সতীশ চৌহান
*শব্দ পুনঃসংযোজন- সত্যেন চেতাৰ্জী
*সংলাপ- পুলক গগৈ
## সংগীত
খোজৰ সঙ্গীত পৰিচালনা আৰু গীত ৰচনা কৰিছিল ভূপেন হাজৰিকাই।

## তথ্য উৎস

শ্ৰেণী:অসমীয়া চলচ্চিত্ৰ
শ্ৰেণী:১৯৭০ দশকৰ অসমীয়া চলচ্চিত্ৰ
শ্ৰেণী:১৯৭৫ বৰ্ষৰ চলচ্চিত্ৰ
ৱৰ্লি চিত্ৰকলা

[thumb|ৱৰ্লি আৰ্ট- [মহীশূৰ]]
ৱৰ্লি চিত্ৰকলা হৈছে এক আদিবাসী কলা। ভাৰতৰ মহাৰাষ্ট্ৰৰ উত্তৰ সাহ্যাদ্ৰী ৰেঞ্জৰ লোকসকলে ঘাইকৈ এই কলা অনুশীলন কৰিছিল। পালঘৰ জিলাৰ দহানু, তালাচৰি, জৱহাৰ, পালঘৰ, মোখদা আৰু বিক্ৰমগড় চহৰ এই ৰেঞ্জৰ অন্তৰ্গত। এই কলা মহাৰাষ্ট্ৰতে প্ৰথম আৰম্ভ হৈছিল আৰু এতিয়াও ইয়াত অনুশীলন কৰা হয়।
[right|thumb|200x200px|আনন্দগ্ৰামৰ সংস্কৃতি সংগ্ৰহালয়ত থকা ৱৰ্লি পেইণ্টিং, [নতুন দিল্লী]]

## পটভূমি
থানেৰ জিব্যা চ'মা মাছে নামৰ শিল্পীগৰাকীয়ে ৱৰ্লি চিত্ৰকলাক জনপ্ৰিয় কৰাত মুখ্য ভূমিকা লৈছিল। তেখেতে নিজৰ ছবিসমূহৰ বাবে কেইবাটিও ৰাষ্ট্ৰীয় আৰু আন্তঃৰাষ্ট্ৰীয় বঁটা লাভ কৰিছিল। ২০১১ চনত তেখেতে পদ্মশ্ৰী বঁটা লাভ কৰে। ৱৰ্লি ট্ৰাইবটো ভাৰতৰ এটি আটাইতকৈ পুৰণি ট্ৰাইব। ১০ শতিকাৰে বুলি ভৱা হৈছে যদিও ১৯৭০ চন পৰ্যন্ত এই কলাই পৰিচিতি লাভ কৰা নাছিল। প্ৰকৃতি আৰু প্ৰকৃতিৰ উপাদান সমূহেই ৱৰ্লি চিত্ৰকলাৰ মূল উপজীব্য। তেওঁলোক ঘাইকৈ কৃষিনিৰ্ভৰ। জীৱনৰ বাবে প্ৰয়োজনীয় সম্পদ সৰবৰাহৰ বাবে তেওঁলোকে প্ৰকৃতি আৰু বন্যজীৱনক সন্মানৰ চকুৰে চায়। চিত্ৰ অংকনৰ বাবে তেওঁলোকে নিজৰ মাটিৰে সজা পঁজাৰ বেৰসমূহ ব্যৱহাৰ কৰে, যিদৰে পৌৰাণিক মানুহে গুহাৰ বেৰবোৰ কেনভাচৰূপে ব্যৱহাৰ কৰিছিল।

## চিত্ৰ অংকনৰ পদ্ধতি
thumb|এগৰাকী বাদ্যযন্ত্ৰী, ১৮৮৫
ৱৰ্লিৰ প্ৰাথমিক ছবি সমূহ আঁকিবলৈ জ্যামিতিৰ প্ৰাথমিক আকাৰ যেনে বৃত্ত, ত্ৰিভুজ, চতুৰ্ভুজ আদিৰ ব্যৱহাৰ কৰা হয়। ইয়াত বৃত্ত একোটিয়ে চন্দ্ৰ বা সূৰ্যক সূচোৱাৰ বিপৰীতে ত্ৰিভুজ একোটাই পাহাৰ বা গছ সূচায়। একেদৰে বৰ্গ বা চতুৰ্ভুজ একোটাই মানবীয় আৱিষ্কাৰক বুজায়, যি এক পৱিত্ৰ ঘেৰা বা এটুকুৰা মাটিক সূচায়। ৱৰ্লি আৰ্টৰ প্ৰতিখন আনুষ্ঠানিক চিত্ৰৰে কেন্দ্ৰীয় ৰূপটো হ'ল বৰ্গ- যাক চৌক বা চৌকত বুলি জনা যায়। ই ঘাইকৈ দেৱচৌক আৰু লগনচৌক নামে জনাজাত। দেৱচৌকৰ অন্তৰ্গত সাধাৰণতে উৰ্বৰতাৰ প্ৰতীক পালাঘাটৰ ছবি অংকন কৰা হয়।

ৱৰ্লিত অংকিত পুৰুষ দেৱতা সকল অসামান্য আৰু আত্মা সম্বন্ধীয়, যি সাধাৰণতে মানুহৰ ৰূপ লয়। আনুষ্ঠানিক চিত্ৰসমূহৰ মূল বিষয় আছিল চিকাৰ, মাছ-ধৰা, কৃষি, গছ বা জীৱ-জন্তু। উৎসৱ আৰু লোকনৃত্যও ছবিসমূহত ঠাই পাইছিল। এটা আনটোৰ ওপৰত ৰাখি কোণা-কোণিকৈ অঁকা দুটা ত্ৰিভুজে মানুহ আৰু জন্তুক বুজাইছিল, য'ত ওপৰৰ ত্ৰিভুজটোৱে ধড় আৰু তলৰটোৱে শ্ৰেণী বুজাইছিল। ইয়াৰ অনিশ্চিত সন্তুলনেই হ'ল বিশ্ব-ব্ৰহ্মাণ্ডৰ সন্তুলনৰ প্ৰতীক। আকৌ ওপৰফালে ডাঙৰ ত্ৰিভুজে পুৰুষ আৰু তলৰফালে বহল ত্ৰিভুজে তিৰোতাক সূচায়। আনুষ্ঠানিক চিত্ৰকলাৰ উপৰিও ৱৰ্লিত গাওঁবাসীৰ দৈনন্দিন জীৱনযাত্ৰাকো চিত্ৰিত কৰা হয়।

টৰ্পা নৃত্যও ৱৰ্লি চিত্ৰকলাৰ আন এক কেন্দ্ৰীয় বিষয়। টৰ্পা হ'ল ট্ৰাম্পেটৰ দৰে এবিধ বাদ্যযন্ত্ৰ। বিভিন্ন গাঁৱৰ পুৰুষসকলে ইয়াক পাল পাতি বজায়।

## তথ্য সংগ্ৰহ

শ্ৰেণী:ভাৰতীয় চিত্ৰশৈলী
শ্ৰেণী:মহাৰাষ্ট্ৰ
শ্ৰেণী:ভাৰতীয় লোকশিল্প